title: Arto Autti

text: Urallaan RoPS:ssa Autti on voittanut Suomen Cupin vuonna 1986 ja SM-pronssia vuosina 1988 ja 89. Autti valittiin Veikkausliigan legendaksi vuonna 2008.


title: Arto Autti

text: Autti on toiminut myös futsalvalmentajana Rovaniemen Kanuunoissa vuonna 1998. Sittemmin hän on toiminut RoPS:n B-tyttöjen valmentajana.


title: Arto Autti

text: Autti on pelannut myös jääpalloa edustaen RoPS:aa kahtena pääsarjakautena.


title: Suho Superstar

text: Suho Superstar (s. 1970) on helsinkiläinen rock-muusikko, jonka entisiä yhtyeitä ovat Nasty Needs ja Jimsonweed.


title: Suho Superstar

text: Jimsonweedin jälkeen Suho on esiintynyt kokoonpanoilla Evil Beatles ja Suho Superstar & Friends Beyond.


title: Suho Superstar

text: Nykyisin hän toimii yhtyeissä Suho Superstar & Friends Beyond, Jericho Fuzz, Bubble Scum ja Raven Man.


title: Suho Superstar

text: Hän on bändien laulaja ja keulahahmo, joka on myös säveltänyt, sanoittanut ja tuottanut osan bändien tuotannoista.


title: Suho Superstar

text: Suho on myös säveltänyt musiikkia muiden esitettäväksi.


title: Suho Superstar

text: Niitä ovat levyttäneet tai esittäneet ainakin Ninja Sarasalo (Battlefield of Love), Superchrist (Me, Myself & I), Balls (Taxi Driver) ja Miss May (vähän aikaa).


title: Suho Superstar

text: Tuottajan töiden lisäksi hän on vieraillut laulajana ja taustalaulajana eri bändien levytyksissä (muun muassa Winha, Accu, Vishnudata, Angelit, The Fishfaces, Havana Black, Spiha, Cesar Legba Band, "Jorma Kalmanlehto", United Underworld, MC Vittumeitsi).


title: Suho Superstar

text: Tunnetaan myös nimillä Suho Superkill, Suho Supernova, Suho Skywalker ja Suho Suarez.


title: Simba SC

text: Simba SC on tansanialainen jalkapalloseura Dar es Salaamista. Simba SC on toinen kahdesta suurimmasta jalkapalloseurasta Tansaniassa. Seuralla oli useita nimiä historiansa aikana: kun se perustettiin vuonna 1936 se oli nimeltään Queens, sen jälkeen Eagles ja Dar Sunderland. Nykyisen nimensä Simba sai vuonna 1971. Nimi tarkoittaa leijonaa swahilin kielellä.


title: Terhi Nieminen

text: Terhi Nieminen voi tarkoittaa seuraavia:


title: Jalo Kalima

text: Jalo Lahja Kalima (vuoteen 1906 Landgren; 24. marraskuuta 1884 Sääminki – 30. kesäkuuta 1952 Askola) oli suomalainen kielitieteilijä, kirjallisuuden suomentaja ja professori.


title: Jalo Kalima

text: Teatterimies Eino Kalima oli Jalo Kaliman veli. Kirjailija Marita Kalima oli hänen tyttärensä ja Klaus Kalima poikansa.


title: Jalo Kalima

text: Kalima opiskeli sekä slaavilaisia että suomalais-ugrilaisia kieliä. Vuonna 1917 hänet valittiin Kazanin yliopiston suomalais-ugrilaisten kielten ylimääräiseksi professoriksi mutta hän joutui palaamaan loppuvuodesta 1917 Suomeen Venäjän vallankumouksen aiheuttaman sekasorron takia.


title: Jalo Kalima

text: Kalima toimi Helsingin yliopiston slaavilaisen filologian professorina 1935–1952. Hän tutki pohjoisvenäläisten murteiden suomalaisia lainasanoja, syrjäänin ja venäjän kielen välisiä lainoja sekä itämerensuomalaisten kielten slaavilaisia lainasanoja. Viimeksi Kalima tutki Pohjois-Venäjän suomalaisperäistä paikannimistöä.


title: Jalo Kalima

text: Kalima suomensi erityisesti venäläisten klassikoiden teoksia.


title: Alumiinioksidi

text: Alumiinioksidi eli alumina (AlO) on alumiinin oksidi. Yhdistettä käytetään suuria määriä valmistettaessa alumiinimetallia, lisä- ja täyteaineina eri tuotteissa ja katalyyttinä.


title: Alumiinioksidi

text: Huoneenlämpötilassa puhdas alumiinioksidi on valkoista kiinteää ainetta. Sen sulamislämpötila on korkea (2 072 °C) ja se on liukenematon veteen sekä happoihin. Emäksisiin liuoksiin se sen sijaan liukenee aluminaatti-ioneina. Alumiinioksidista tunnetaan kiderakenteeltaan eroavat α-, χ-, η-, δ-, κ-, θ-, γ-, ja ς-muodot. Näistä stabiileja ovat rombinen α-muoto ja alkeiskopiltaan kuutiollinen γ-muoto. Aikaisemmin alumiinioksidilla katsottiin olevan vielä yksi muoto β-AlO, joka on kuitenkin osoittautunut natriumoksidin ja alumiinioksidin seokseksi NaO·11AlO.


title: Alumiinioksidi

text: Alumiinioksidia esiintyy luonnossa puhtaana α-alumiinioksidina korundissa, epäpuhtauksina olevat muut metalli-ionit värjäävät korundin ja tällaisia ovat esimerkiksi rubiini ja safiiri. Monet muut alumiinimalmit ovat alumiinioksidin ja -hydroksidin seoksia.


title: Alumiinioksidi

text: Alumiinioksidia tuotetaan bauksiitista, joka koostuu alumiinihydroksidimineraaleista kuten gibbsiitti ja böhmiitti, ja mukana on usein myös rautaa ja silikaatteja sisältäviä mineraaleja. Bauksiittimineraali jauhetaan ja liuotetaan natriumhydroksidiin, jolloin alumiinioksidi liukenee natriumaluminaattina.


title: Alumiinioksidi

text: Seuraavassa vaiheessa natriumaluminaattiliuos jäähdytetään, laimennetaan vedellä ja lisätään siemenkiteeksi alumiinihydroksidia, jotta saataisiin kiinteää alumiinihydroksidia. Viimeisessä vaiheessa alumiinihydroksidia kuumennetaan yli 1100 °C:n lämpötilaan, jolloin se muuntuu alumiinioksidiksi.


title: Alumiinioksidi

text: Suurin osa tuotetusta alumiinioksidista käytetään metallisen alumiinin tuotantoon. Alumiinioksidin joukkoon lisätään kryoliittia, jolloin sen sulamispiste alenee ja on tällöin 850 °C. Alumiinioksidin ja kryoliitin seos sulatetaan ja alumiinia tuotetaan elektrolysoimalla sulatetta, jolloin alumiini pelkistyy katodilla.


title: Alumiinioksidi

text: Alumiinioksidia käytetään maalien täyteaineena, paperiteollisuudessa, lasinvalmistuksessa, hionta-aineena, katalyyttinä esimerkiksi rikinpoisto-operaatioissa ja katalyyttien kantajana, keinotekoisten korundin, rubiinin ja safiirin valmistuksessa, keraamisten materiaalien valmistuksessa, TLC-levyissä, hiilivetyjen kuivausaineena ja kemikaalien puhdistuksessa, laboratoriouunien pinnoitteena ja elektroniikkateollisuudessa.


title: Riitta Kauppinen

text: Riitta Anneli Kauppinen (s. 14. heinäkuuta 1946 Sulkava) on suomalainen lääkäri ja poliitikko. Kauppinen toimi kansanedustajana kaksi kautta vuosina 1987–1995. Hän edusti Mikkelin läänin vaalipiiriä ja kuului vuosina 1987–1994 Suomen Keskustan eduskuntaryhmään ja vuosina 1994–1995 Kansallisen kokoomuksen eduskuntaryhmään.


title: Riitta Kauppinen

text: Kauppinen valittiin vuonna 1984 vuoden pieksämäkeläiseksi ansioinaan siviilirohkeus ja peräänantamattomuus yhteisten asioiden hoidossa. Tämä perustui Kauppisen toimintaan alueella esiintyneen legionellabakteerin terveyshaittojen poistamiseksi.


title: Kvanttitietokone (kirja)

text: Kvanttitietokone () on Julian Brownin kirjoittama teos vuodelta 2000. Se käsittelee kvanttitietokoneen teknisiä yksityiskohtia ja kehitystä.


title: Kvanttitietokone (kirja)

text: Kirjassa on kahdeksan lukua. Kirjan sisältö on seuraavanlainen:


title: Aasian GP2 -kausi 2011

text: Aasian GP2 -kausi 2011 oli Aasian GP2 -sarjan neljäs ja viimeinen kausi. Kaudella sarjassa kilpailivat samat 13 tallia, jotka valittiin GP2-sarjaan kausille 2011–2013. Kausi ajettiin uudella Dallara-Mecachrome GP2/11 -autolla ja Pirellin renkailla. Aasian sarjassa oli ensimmäistä kertaa käytössä sama kalusto kuin luokan pääsarjassa.


title: Aasian GP2 -kausi 2011

text: Sarjan mestaruuden vei jo toiseen kertaan ranskalainen Romain Grosjean. Toiseksi sijoittui toinen ranskalainen Jules Bianchi ja kolmanneksi hollantilainen Giedo van der Garde.Kausi 2011 oli sarjan lyhin. Siihen kuului vain kaksi viikonloppua. Kausi alkoi 11.2. Abu Dhabista ja päättyi 20.3. Italiaan. Kauden 2009–10 tapaan kaikki kilpailut oli tarkoitus ajaa Länsi-Aasiassa Arabian niemimaalla, mutta Bahrainissa ajettavat kisat jouduttiin molemmat perumaan maan poliittisien levottomuuksien vuoksi. Bahrainin kauden päätös korvattiin Italian Imolassa 18.–20.3. ajettavilla kisoilla.


title: Aasian GP2 -kausi 2011

text: tähti (*) tarkoittaa paalupaikkaa, joka on saavutettu lauantain kilpailun kahdeksannesta sijoituksesta


title: Aasian GP2 -kausi 2011

text: tähti (*) ilmoittaa kuinka monta paalupaikkaa kuljettaja saavutti sijoittumalla kahdeksanneksi viikonlopun ensimmäisessä kisassa.


title: Chumashit

text: Chumashit eli Santa Barbaran intiaanit ovat Yhdysvaltojen Kaliforniassa elävä intiaanikansa. Nykyisin chumasheja on noin 5 000 ja pieni osa heistä asuu heille tarkoitetussa Santa Ynezin intiaanireservaatissa. Santa Ynezin chumashit ovat myös ainoa virallisesti rekisteröidyistä chumash-ryhmistä, vaikka muitakin heidän järjestäytyneistä ryhmistään on edelleen olemassa. Chumashien historiallinen asuinalue sijaitsee San Luis Obisposta Malibuun ja sisämaassa San Joaquiniin ulottuvalla alueella.


title: Chumashit

text: Chumashien asuinalueella on ollut ihmisasutusta jo tuhansia vuosia. Santa Rosan saarelta vuonna 1959 löydetyt ihmisjäännökset ovat ajoitettu 13 000 vuotta vanhoiksi. Chumashien vanhoja asuinpaikkoja on tähän mennessä kaivettu esiin arkeologisissa kaivauksissa yhteensä 148. Jotkut tutkijat ovat esittäneet teorian, että polynesialaiset olisivat vierailleet Kalifornian rannikolla chumashien alueella 500−700 jaa. Teoriaa on perusteltu sillä, että chumashit rakensivat aluksia, joita ei tavata muissa intiaanikulttuureissa. Lisäksi joidenkin tutkijoiden mukaan chumashin kielessä on lainasanoja polynesialaisista kielistä. Teorian oikeellisuudesta ei kuitenkaan ole yksimielisyyttä tutkijoiden keskuudessa. Chumasheja asui eurooppalaisten tullessa noin 15 000 elellen liikkuvaa metsästäjä-keräilijäelämää niin, että yksi ryhmä saattoi liikkua satojen neliökilometrien alueella.


title: Chumashit

text: Holoseenin lämpöhuipun heiketessä noin vuoden 2000 eaa. jälkeen, chumashien asuttamat maat muuttuivat suotuisaksi tammen kasvamiselle runsaiden sateiden anisosta. Ilmaston muutokseen liittyvät uudet merivirrat lisäsivät samalla runsaasti rannikon merikaloja. Muutosten seurauksena ihmiset asettuivat paikoilleen ja asutuskeskukset suurenivat; parhailla kalastus- ja tammenterhopaikoilla asuneista suvuista tuli johtajasukuja.


title: Chumashit

text: Ajanlaskun alussa tapahtunut ilmaston lämpeneminen heikensi kalaparvia tuovaa merivirtaa, mikä vähensi myös hyvien vuosien kalasaaliita. Ajoittaisia kuivuuskausia esiintyi 300–850 jaa., minkä jälkeen alkoi pysyvä kuivuus. Tämä ajoi kylät enenevässä määrin sotimaan keskenään rajallisista niukkenevista ruokavaroista. Rannikon Santa Cruzin saaren monet kylät hävisivät 1000-luvulla kuivuuden takia. Hautausmailla tehtyjen kaivausten mukaan aseiden aiheuttamia kallovaurioita oli eniten vuosien 300–1150 jaa. käsittävän jakson lopulla, minkä jälkeen merkit väkivallasta vähenivät jyrkästi. Vuosina 950–1300 meren ylösvirtaus kuitenkin kasvoi ja toi rannikoille yhä enemmän kaloja. Rannikon asutukset suurenivat. Tämä nosti hyvään sosiaaliseen asemaan ajopuulaudoista tehtyjen avomerikalastukseen sopivien veneiden omistajat, jotka kävivät kauppaa tammenterhoilla ja simpukankuorikoruilla. Kauppa kohensi sekä saarten että mantereen asukkaiden elannon saantia, vaikka ajoittaista nälkää esiintyikin.


title: Chumashit

text: Chumashien ensi kosketus eurooppalaisiin tapahtui 1542, jolloin espanjalainen tutkimusmatkailija João Rodrigues Cabrilho purjehti Santa Barbaran salmeen. Laivojen ankkuripaikalle saapui useita kanootteja, joissa jokaisessa oli keskimäärin 12 chumashia. Intiaanit tekivät myönteisen vaikutuksen laivan miehistöön, joka ylisti näiden ystävällisyyttä ja vapaamielisyyttä..


title: Chumashit

text: Vuonna 1701 italialainen jesuiitta Eusebio Kino näki miten chumashit kuljettivat kanooteillaan suuria määriä sinisimpukoita (Olivella biplicada) Tyyneltämereltä Coloradon intiaanien kauppapaikoille. Kalifornian rannikko ei kuitenkaan juuri kiinnostanut eurooppalaisia retkikuntia, sillä turvallisia satamapaikkoja oli harvassa. Vasta 1760-luvun lopulla Meksikosta maitse saapuneet espanjalaiset fransiskaanit löysivät alueen. Samoihin aikoihin itäisempien intiaanien omaksuma karjatalous alkoi horjuttaa Kalifornian rannikkoheimojen kauppaverkoston laajuutta. Myös chumashien rooli valuuttana käytettyjen simpukkahelmien tärkeimpänä valmistajana pieneni merkittävästi, sillä Coloradon ratsain liikkuvat intiaanikauppiaat toivat markkinoille edullisempia lasihelmiä.


title: Chumashit

text: Vuodesta 1772 fransiskaanit perustivat chumashien maahan useita lähetysasemia. Vanhin lähetysasemista on San Luis Obispo. Munkit harjoittivat karjanhoitoa, maanviljelyä ja erilaisia käsitöitä ja pakottivat chumashit raatamaan lähetysasemien tiloilla ja työpajoissa. Vuoteen 1800 mennessä kaikki chumashit oli kastettu. Espanjan kruunu pyrki tekemään lähetysasemista asutuskeskuksia, mutta suunnitelmat eivät koskaan tuottaneet tulosta. Vuodesta 1795 kruunu vaihtoi perinteisen politiikkansa ja määräsi, että espanjan kieltä pitäisi opettaa alkuasukkaille ja sen tulisi korvata alkuperäiskielet yleisessä käytössä. Lähetysasemat olivat tätä ennen pyrkineet opettamaan intiaaneja heidän omalla kielellään.


title: Chumashit

text: Vaikka chumashit sopeutuivat lempeän luonteensa ansiosta lähetystyön piiriin, heidän kärsivällisyydellään oli rajansa. Huonoon kohteluun kyllästyneinä he alkoivat suunnitella kansannousua sortajiaan vastaan. Vuonna 1824 chumashien kolme heimoa barbareñot, purisimeñot ja ynezeñot nousivat kapinaan. Intiaaniarmeijan vahvuus oli noin 2 000 soturia ja sen johtajana toimiva Pacomio julisti itsensä Alta Kalifornian intiaanien komentajakenraaliksi. Kolme samanaikaisesti järjestettyä hyökkäystä kohdistettiin kolmea lähetysasemaa vastaan, joista yksi vallattiin. Meksikon armeija kuitenkin kukisti kapinan jo samana vuonna. Tappiollisen kapinayrityksen jälkeen monet chumashit pakenivat Kalifornian sisämaahan, jossa he liittyivät yokuts-intiaaneihin. Kapinaa johtanutta Pacomiota rangaistiin vain lievästi.


title: Chumashit

text: Jälkeenpäin kapinan yhdeksi syyksi on arveltu chumashien halua suojella perinteisiä maitaan. Kapinahenki vain syttyi liian myöhään. Jotkut historioitsijat uskovatkin kansannousun pääsyyksi sen, että pappien yritykset vieroittaa chumashit heidän uskonnollisesta "antap"-kultistaan saivat nämä nousemaan vastarintaan.


title: Chumashit

text: Kulkutaudit, alkoholismi ja taloudellinen rappio johtivat chumashien määrän nopeaan vähenemiseen 1800-luvun aikana. Kaikkein suurinta kuolleisuus oli lähetysasemien chumashien keskuudessa. Tämä puolestaan johti siihen, että fransiskaanit joutuivat värväämään menehtyneiden käännynnäisten tilalle "villejä" chumasheja, jotka eivät vielä täysin olleet luopuneet omista perinteistään. Uudet käännynnäiset onnistuivat jossakin määrin pitämään yllä omia pakanallisia uskomuksiaan ja pieni osa vanhaa kulttuuria jäi eloon tanssien muodossa. Lähetysasemien ulkopuolella eläneet chumashit omaksuivat meksikolaisen kulttuurin ja eurooppalais-tyylisen maanviljelyn.


title: Chumashit

text: Chumasheja oli alkuaan 22 000−14 000, mutta vuonna 1832 heitä oli enää 2 500 ja kaksikymmentä vuotta myöhemmin enää 1 100.


title: Chumashit

text: Tällä vuosituhannella tilanne on muuttunut ja Kaliforniassa elää lähes 5 000 chumashia. Ainoa liittovaltion hyväksymä chumashien heimo asuu vuonna 1903 perustetussa Santa Ynezin intiaanireservaatissa; loput elävät reservaatin ympärillä Santa Barbaran piirikunnassa tai Kalifornian etelärannikon kaupungeissa. Reservaatin olot olivat pitkään alkeelliset ja vasta 1970-luvulla aloitetun asumisohjelman tuloksena reservaattiin saatiin juokseva vesi ja sähköt. Maatalous ja turismi ovat chumashien tärkeimmät elinkeinot joskin 1900-luvun lopulla alkanut kasinotoiminta on parantanut heidän taloudellista asemaansa. Chumashien oma kieli on kadonnut sen viimeisen puhujan kuoltua vuonna 1965.


title: Chumashit

text: Chumashit elivät metsästyksellä, keräilyllä ja kalastuksella Chumashit olivat ainoa Kalifornian intiaanikansa, joka oli merkittävässä määrin riippuvainen kalastuksesta merellä. Kalan ohella merestä pyydettiin simpukoita, hylkeitä, merilintuja ja pyöriäisiäkin. Lisäksi syötiin rannikolle ajautuneita valaanruhoja. Chumashit kulottivat niittyjä parantaakseen luonnonvaraisten isojyväisten heinien kasvua. Tammenterhoista tehtiin rouhetta, jota liotettiin syömiskelpoiseksi kallioon koverretuissa kuopissa.


title: Chumashit

text: Chumashit rakensivat isoja yhteismajoja, joissa saattoi asua jopa 50 henkilöä. Yhteismajat olivat kupolin muotoisia ja niiden pohja oli pyöreä. Seinät rakennettiin vahvoiksi ja ne verhottiin ruohopunoksilla. Chumashien asumukset erosivat muiden intiaanien asumuksista siten, että ne oli jaettu useampaan huoneeseen. Suurien yhteismajojen lisäksi chumashit rakensivat pieniä yhden perheen majoja.


title: Chumashit

text: Chumashit olivat jakaantuneet kuuteen ryhmään, jotka olivat barbareñot, purisimeñot, ynezeñot, ventureñot, obispeñot ja sisämaan chumashit. Kyliä johtaneilla päälliköillä oli suhteellisen vähän valtaa. Päälliköt toimivat lähinnä riitti- ja sotapäälliköinä. Päälliköinä saattoivat toimia myös naiset. Chumashit kävivät sotia, mutta yleensä pienessä mittakaavassa.


title: Chumashit

text: Chumashien varhaisesta uskonnosta ei tiedetä paljoa. Se tiedetään, että uskontoon liittyi toloache-kultti ja että yhden naispuolisen jumaluuden nimi oli sama kuin hulluruohosta käytetty nimi. Toloache-kultissa hulluruohoa käytettiinkin hallusinaatioiden tuottamiseen. Hulluruoho saattaa tappaa käyttäjänsä liiaksi nautittuna ja ne, jotka osasivat annostella sitä oikein, saivat suurta arvonantoa yhteisöltä, koska hulluruohon käyttö oli yleistä niin naisten kuin miestenkin keskuudessa. Näistä henkilöistä espanjalaiset käyttivät nimeä "tochaleros". Muita chumashien palvomia jumaluuksia olivat aurinko ja maa. Chumashien uskontoon liittyivät myös kalliopiirustukset, joiden tarkkaa merkitystä ei kuitenkaan tiedetä. Kalliopiirustukset esittivät myyttisiä hahmoja, luonnonvoimia ja abstrakteja kuvioita.


title: Chumashit

text: Chumashit olivat taitavia käsityöläisiä, joiden tuotteita myytiin myös muille intiaanikansoille. Varhaisista käsitöistä merkittävin oli "pookin" eli Wampumin valmistaminen. Tämä maksamiseen käytetty valuutta tehtiin simpukkahelmistä ja merkittävimmät "pookin" tuotantopisteet sijaitsivat Tyynellämerellä Channel Islandsilla. Simpukoiden keräämiseen osallistuivat kaikki perheiden jäsenet, mutta helmisimpukan viimeistelyn valuutaksi suorittivat tätä tehtävää varten valitut "rahantekijät". Chumashien helmivaluutta siirtyi kylästä toiseen eri heimojen kauppiaiden mukana ja se tunnettiin New Mexicossa asti.


title: Chumashit

text: Erilaisia koreja chumashit valmistivat punomalla ja ne saatettiin tiivistää asfaltilla vesiastioiksi. Vuolukivestä valmistettiin ruukkuja, piippuja sekä pieniä veistoksia. Maljojen tekoon käytettiin hiekkakiveä ja puuta. Puusta tehtyjä esineitä koristeltiin leikkauksilla. Käsityöläiset olivat järjestäytyneet eräänlaisiin yhdistyksiin. Tiettyä käsityöläisyyden alaa oppimaan haluavan täytyi päästä tämän alan mestarin oppilaaksi.


title: Chumashit

text: Chumashit valmistivat aluksia, jollaisia ei muiden intiaanikansojen keskuudesta tunneta. Alukset tehtiin lankuista, jotka halottiin pohjoisesta tuoduista havupuun rungoista. Lankut kiinnitettiin toisiinsa kasveista punotuilla rihmoilla ja ne tiivistettiin piellä. Alukset olivat 3,5–9 metriä pitkiä ja niihin mahtui 2–13 henkilöä. Melominen tapahtui kaksilapaisilla meloilla. Yleensä kanoottien materiaalina käytettiin punapuuta, jonka rungot ajelehtivat ajopuina kauempaa pohjoisesta.


title: Pekka Kivelä (juoksija)

text: Pekka Olavi Kivelä (s. 17. huhtikuuta 1948 Ruovesi) on suomalainen keskimatkojen juoksija. Hän edusti uransa aikana Paimion Urheilijoita ja Salon Viestiä.


title: Pekka Kivelä (juoksija)

text: Kivelä edusti Suomea kolmessa aikuisten maaottelussa vuonna 1972 sijoittuen parhaimmillaan toiseksi Helsingissä käydyn maaottelun 800 metrin juoksussa ennätyksellään 1.47,3. 1 500 metrin ennätyksensä 3.45,75 hän juoksi Lappeenrannassa 1980.


title: Pekka Kivelä (juoksija)

text: Kivelä sai Kalevan kisoissa pronssia 800 metrillä Turussa 1976. Viestijuoksun SM-kilpailuissa hän sai 4 × 800 metrillä kultaa 1971 ja 1976 sekä hopeaa 1968, 1972 ja 1977. 4 × 1 500 metrin viestissä hän sai SM-hopeaa 1968.


title: Pulkkila (taajama)

text: Pulkkila on Siikalatvan kunnan taajama ja kuntakeskus ja entisen Pulkkilan kunnan kirkonkylä. Se oli Pulkkilan kunnan kuntakeskus, kunnes vuoden 2009 alussa Pulkkilan, Kestilän, Piippolan ja Rantsilan kunnat yhdistyivät Siikalatvan kunnaksi. Kuntakeskus sijaitsee valtatien 4 ja kantatien 88 risteyskohdassa, Oulusta 90 kilometriä etelään. Vuoden 2014 lopussa taajamassa oli 816 asukasta.


title: Pulkkila (taajama)

text: Taajamassa sijaitsevat muun muassa vuosina 1908–1909 rakennettu järjestyksessään kolmas Pulkkilan kirkko ja Siikalatvan lukio (1.8.2009 asti Pulkkilan lukio).


title: Pulkkila (taajama)

text: Pulkkilan palveluita ovat muun muassa kaksi vähittäistavarakauppaa, ABC-liikennemyymälä ja pankki.


title: Private equity

text: Private equity (suom. "yksityinen pääoma") on rahoituksen alan omaisuusluokka, joka koostuu pääoma-arvopapereista, jotka eivät ole julkisesti noteerattuja pörssissä. Private equity tarkoittaa joko Venture Capital -sopimuksia tai LBO:ta eli leveraged buyoutia.


title: Private equity

text: Private equity -toimialan sanotaan eräiden arvioiden mukaan työllistävän lähes neljänneksen Ison-Britannian työväestöstä.


title: Private equity

text: Private equity -liikemiehet ovat tuttuja Hollywood-elokuvista, kuten esimerkiksi Pretty Woman, jossa Richard Gere (Edward Lewis) on menestynyt liikemies ja yritysten nurkanvaltaaja.


title: Latvian miehitysmuseo

text: Latvian miehitysmuseo () on museo Latvian pääkaupungissa Riiassa. Museo esittelee Latvian historiaa neuvostomiehityksen ja natsi-Saksan ajalta.


title: Markku Laine

text: Markku Juhani Laine (s. 26. toukokuuta 1955 Maaria) on suomalainen keskimatkojen juoksija. Hän edusti uransa aikana Liedon Lujaa ja Turun Tovereita.


title: Markku Laine

text: Laine karsiutui Montrealin olympialaisissa 1976 1 500 metrin alkuerissä. Hän edusti Suomea aikuisten maaotteluissa vuosina 1975–1981, ja voitti Tukholmassa käydyissä maaotteluissa 800 metrin juoksun 1979 ja 1 500 metriä 1981. Hän voitti 1 500 metriä myös Euroopan cupin B-finaalissa Ateenassa 1981.


title: Markku Laine

text: Laine voitti 1 500 metrin Suomen-mestaruuden 1976 ja 1981 sekä sai SM-hopeaa 1975 ja 1979. Sisäratojen Suomen-mestaruuden hän voitti 800 metrillä 1978. Viestijuoksun SM-kilpailuissa hän sai 4 × 400 metrin viestissä kultaa 1981 ja 1982, 4 × 800 metrillä pronssia 1980 ja 1981 sekä 4 × 1 500 metrin viestissä kultaa 1981.


title: Whitechapel

text: Whitechapel on Lontoon kantakaupunkiin kuuluva monikulttuurinen kaupunginosa, joka sijaitsee Tower Hamletsin hallintopiirissä Towerin linnasta koilliseen. Alueella on noin 12 500 asukasta, joista yli puolet on bangladeshilaisia siirtolaisia tai heidän jälkeläisiään. Kaupunginosa on tullut tunnetuksi Viiltäjä-Jackin vuonna 1888 tekemistä murhista.


title: Viiriäispyyjuoksija

text: Viiriäispyyjuoksija, aikaisemmalta nimeltään viiriäispyy ("Turnix sylvaticus", syn. "T. sylvatica") on pyyjuoksijoiden heimoon kuuluva viiriäistä muistuttava lintu. René Louiche Desfontaines kuvaili lajin holotyypin Algerin lähistöltä vuonna 1789. Lajista tunnetaan kaikkiaan yhdeksän alalajia. Nimialalaji "sylvaticus" muodosti aiemmin populaation Pohjois-Afrikassa ja Etelä-Espanjassa, mutta se elää nykyään vain Marokossa. Se julistettiin sukupuuttoon kuolleeksi Espanjasta vuonna 2018; maan viimeinen varmistettu havainto lajista on vuodelta 1981. Muita alalajeja tavataan Saharan eteläpuolisessa Afrikassa metsiä ja autiomaita lukuun ottamatta, sekä Aasiassa, jossa niiden esiintymisalue ulottuu Intiasta ja Myanmarista itään aina Filippiineille ja Indonesiaan saakka.


title: Kyllikki Muttilainen

text: Kyllikki Hellevi Muttilainen (s. 30. toukokuuta 1946 Rautjärvi) on suomalainen kansanedustaja ja poliitikko. Muttilainen toimi kansanedustajanavuosina 1990–1995 edustaen Mikkelin läänin vaalipiiriä ja kuului sosialidemokraattiseen eduskuntaryhmään. Eduskuntaan hän nousi Suomen EU-suurlähettilääksi siirtyneen Erkki Liikasen seuraajana vuonna 1990 ja uudelleen vuoden 1991 eduskuntavaaleissa. Ennen kansanedustajuuttaan hän toimi kassapäällikkönä tavaratalo Maksimatissa Mikkelissä ja edustajakausiensa jälkeen muun muassa projektisihteerinä Etelä-Savon maakuntaliitossa sekä projektisihteerinä ja toimitsijana liikealan ammattiliitossa.


title: Tähystäjä

text: Tähystäjä on lentokoneessa tai maatukikohdassa olevassa tarkkailupisteessä oleva henkilö, jonka tehtävänä tarkkailla mahdollisesti ilmaantuvia viholliskoneita. Usein konekivääriampujat suorittivat pommikoneistaan tähystystä, ainakin syöksypommittajista. Monimoottorisissa raskaissa pommituskoneissa näitä ilmatilan tarkkailutehtäviä saattoivat suorittaa myös mekaanikot ja apumekaanikot.


title: Tähystäjä

text: Myöhemmin tutkan käyttö syrjäytti tähystäjät. Nykyään sekä taistelu- että pommikoneet käyttävät automaattisia suunnistusjärjestelmiä sekä erilaisia omasuojajärjestelmiä.


title: Tähystäjä

text: Viime sotien aikana ilmatilan tarkkailua toteuttivat aistihavaintoina erillisistä ilmavalvontatorneista käsin sekä iv-lotat että sotilaspojat. Ennen ilmavalvontatutkien saapumista näiden puolustuksellinen työskentely oli tärkeää Suomen väestönsuojelulle ja ilmapuolustukselle.


title: Ruohikkopyyjuoksija

text: Ruohikkopyyjuoksija ("Turnix maculosus", myös "T. maculosa") on pyyjuoksijoiden sukuun kuuluva viiriäistä muistuttava lintulaji. Sen esiintymisalue kattaa Indonesian, Papua-Uuden-Guinean ja lähialueen Oseaniasta, sekä Australian pohjois- ja itäosat. Lajista tunnetaan kaikkiaan 14 alalajia. Coenraad Jacob Temminck kuvaili lajin holotyypin Timorista vuonna 1815.


title: Yhdystie 9265

text: Yhdystie 9265 eli Soimintie on yhdystie Rovaniemellä, joka kulkee Petäjäskosken voimalaitoksen ja Petäjäisen kylän läpi. Tien pituus on noin 4 kilometriä. Tie alkaa valtatien 4 risteyksestä ja päättyy seututien 926 risteykseen. Tie on päällystetty ja kaksikaistainen. Tien nopeusrajoitus on 50km/h.


title: Lea Savolainen

text: Lea Tuulikki Savolainen (4. tammikuuta 1946 Toijala – 26. toukokuuta 2010 Hämeenlinna) oli suomalainen kansanedustaja ja poliitikko. Koulutukseltaan hän oli erikoissairaanhoitaja ja yhteiskuntatieteiden maisteri. Savolainen toimi kansanedustajana yhteensä neljä vaalikautta vuosina 1979–1995. Hän edusti Hämeen läänin eteläistä vaalipiiriä ja kuului sosialidemokraattiseen eduskuntaryhmään.


title: Kyyhkyrääkät

text: Kyyhkyrääkät eli aiemmalta nimeltään kyyhkykurjet ("Mesitornithidae") on omaan kyyhkyrääkkälintujen lahkoon kuuluva lintuheimo, johon kuuluu kaksi sukua ja kolme lajia. Heimon lajeja tavataan vain Madagaskarissa. Ne ovat suunnilleen rastaan kokoisia 25–36 sentin pituisia maalintuja, joiden väritys vaihtelee harmaanruskeasta punertavaan tai oliivinvihreään. Vatsapuoli on aina vaaleampi. Kirjo- ja arokyyhkyrääkällä on rinnassa myös tummia täpliä. Kyyhkyrääkät ovat huonoja lentäjiä ja liikkuvat mieluiten maassa. Ravinto koostuu lähinnä hyönteisistä, mutta niille kelpaavat myös siemenet ja hedelmät.


title: Kyyhkyrääkät

text: Kyyhkyrääkät luokitellaan omaan kyyhkyrääkkälintujen lahkoon, johon ei kuulu muita heimoja. Heimo jaetaan kahteen sukuun ja kolmeen lajiin. Kyyhkyrääkkiin ("Mesitornis") kuuluvat kirjokyyhkyrääkkä ja ruskokyyhkyrääkkä. Arokyyhkyrääkkä puolestaan muodostaa yksin suvun "Monias".


title: Kyyhkyrääkät

text: Kyyhkyrääkkien luokittelu on hankalaa. Ryhmää on yritetty yhdistää eri aikoina kyyhkyihin, rantakanoihin, kanalintuihin ja jopa koskikaroihin. Ennen omaan lahkoonsa luokittelemistaan, kyyhkyrääkät kuuluivat kurkilintuihin, joista ne eroavat kuitenkin sekä fylogenetiikan että morfologian perusteella.


title: Kyyhkyrääkät

text: Fossiileja ei ole löydetty, mutta heimoa pidetään vanhana. Kyyhkyrääkkiä pidetään jäänteinä muinoin huomattavasti laajemmalle levinneestä lintuheimosta.


title: Kyyhkyrääkät

text: Kyyhkyrääkkälajien pituus vaihtelee 25–36 sentin välillä. Ne ovat suunnilleen rastaan kokoisia. Höyhenpeitteen väri vaihtelee harmaanruskeasta punertavaan ja oliivinvihreään. Vatsapuoli on vaaleampi. Sukupuolet ovat samannäköiset kaikilla muilla lajeilla paitsi arokyyhkyrääkillä. Ruskokyykyrääkät ovat pään ja selkäpuolen kohdalta pääosin tummanruskeita, vatsapuolelta vaaleampia tai pinkinruskeita. Kahden muun lajin väritys vaihtelee selkäpuolelta harmaanruskeasta kastanjanruskeaan. Kummankin höyhenpuvussa on myös valkoisia alueita, jotka ulottuvat naaman alaosista rintaan ja vatsaan. Nämä valkoiset kohdat ovat tummien täplien kirjomia. Arokyyhkyrääkkänaaraiden vatsapuoli on vaaleampi tai ruskeankeltaisempi kuin koirailla. Aro- ja kirjokyyhkyrääkillä on myös selvästi erottuvat naamajuovat. Kaikilla lajeilla on silmän takana valkoinen viiru.


title: Kyyhkyrääkät

text: Kyyhkyrääkiltä puuttuu hankaluu ja rintalastan harja on vain nuorilla linnuilla. Tämän vuoksi kyyhkyrääkät ovat käytännössä lentokyvyttömiä, vahvoista rintalihaksistaan huolimatta. Siivet ovat lyhyet ja pyöreähköt. Heimon erikoispiirre ovat viisi sulkaparia, joiden tuottama höyhenpöly tekee höyhenpuvun vesitiiviiksi. Arokyyhkyrääkän nokka on alaspäin käyrä, kyyhkyrääkkien suvun lajeilla nokka on suora ja lyhyempi. Pyrstö on pitkä ja pyöristynyt, jalat vankat ja suhteellisen pitkät.


title: Kyyhkyrääkät

text: Kyyhkyrääkkien levinneisyys rajoittuu Intian valtameressä sijaitsevalle Madagaskarin saarelle. Kirjokyyhkyrääkkä elää kuivametsissä, ruskokyyhkyrääkkä ikivihreissä sademetsissä ja arokyyhkyrääkkä kuivissa pensaikoissa. Ruskokyyhkyrääkät voivat lisääntymiskauden ulkopuolella vaihtaa elinpiiriään, mutta muutoin kaikki kyyhkyrääkät ovat paikkalintuja pysytellen lähes aina samalla alueella. Heimo on uhanalainen, sillä kaikki kolme lajia luokitellaan vaarantuneeksi. Uhanalaisuuden syynä ovat suppea levinneisyys ja metsien hakkuista johtuva elinympäristöjen väheneminen.


title: Kyyhkyrääkät

text: Kyyhkyrääkät ovat arkoja lintuja, jotka liikkuvat pieninä perheryhminä. Ne liikkuvat pääosin maassa ja kävelevät nopeilla, kyyhkymäisillä askelilla, keinuttaen samalla päätään ja pyrstöään. Heimon lajit ovat myös hyviä juoksijoita. Niiden lennot ovat pääosin lyhyitä pyrähdyksiä lepo-oksalle. Pelästytettynä ne voivat myös pyrähtää matalalle oksalle. Tämä koskee ainakin arokyyhkyrääkkää. Kyyhkyrääkät juoksevat mieluummin vaaraa pakoon kuin lähtevät lentoon. Tosin arokyyhkyrääkällä on tapana lentää matalalle oksalle, jossa se jähmettyy puolustusasentoon pitäen pään alhaalla ja pyrstön ylös kohotettuna.


title: Kyyhkyrääkät

text: Kaikki kyyhkyrääkät ovat hyvin äänekkäitä. Niiden laulua kuulee etenkin varhaisaamulla. Laulu koostuu toistuvista viheltelevistä fraaseista tai käheää hykertelyä muistuttavista äänistä. Näitä lauluääniä saattavat seurata myös lyhyet liverrykset. Kirjokyyhkyrääkät voivat laulaa myös duetossa. Kyyhkyrääkkien äänivalikoimaan kuluvat myös sihinä ja napsahdusäänet, joita ne päästävät tavallisesti häirittyinä ja pelästytettyinä.


title: Kyyhkyrääkät

text: Kyyhkyrääkät etsivät ruokansa maasta, tonkimalla lehtikariketta ja muuta lahoavaa kasvisainesta. Ravinto koostuu pääasiassa hyönteisistä ja niiden toukista, mutta myös siemenistä, marjoista ja pienistä hedelmistä.


title: Kyyhkyrääkät

text: Pesintäkausi on sadekaudella loka-joulukuussa. Kaikki lajit rakentavat risuista, oksista ja kaarnansuikaleista alkeellisen, kuppimaisen pesän pensaaseen tai puuntaimeen 1–2 metrin korkeuteen maanpinnasta. Pesän läpimitta on noin 25 senttiä. Siinä on yhteen punotuista varvuista tehty alusta, jonka reunoja vahvistavat tukevammat oksat ja pehmikkeenä on vain hieman sammalia ja lehtiä. Emolinnut pääsevät pesään kiipeämällä kasvin vartta tai oksaa pitkin. Poikueessa 1–3, yleensä vain yksi kookas ja pitkulainen muna, jossa on ruskeita täpliä valkoisella pohjalla. Arokyyhkyrääkkänaaraalla on useita kumppaneita, jotka rakentavat pesän ja hautovat munat sen puolesta. Tapa on ainutlaatuinen kurkilintujen joukossa. Toisinaan taas yhden koiraan haudottava on kahden eri naaraan munat. Kirjo- ruskokyyhkyrääkkien keskuudessa naaras hoitaa yksin hautomisen, mutta hoitaa poikasia yhdessä koiraan kanssa. Poikaset seuraavat jatkuvasti emojen kintereillä. Vastakuoriutuneet kyyhkyrääkät ovat ruskean tai mustan untuvan peittämiä ja jättävät pesän heti kuoriutumisen jälkeen. Poikaset voivat pysyä emolintujen seurassa jopa vuoden.


title: Sumbanpyyjuoksija

text: Sumbanpyyjuoksija ("Turnix everetti") on pyyjuoksijoiden sukuun kuuluva viiriäistä muistuttava lintu. Se elää vain Sumban saarella Indonesiassa ja on uhanalainen. Ernst Hartert kuvaili lajin holotyypin Sumban Waingabosta vuonna 1898.


title: Irja Paukkonen

text: Irja Sisko Paukkonen (o.s. Pettinen, s. 7. lokakuuta 1949 Kuorevesi) on suomalainen juoksija. Hän edusti Viipurin Urheilijoita vuoteen 1984 ja sen jälkeen Lappeenrannan Urheilu-Miehiä.


title: Irja Paukkonen

text: Paukkonen sijoittui Waregemin maastojuoksun MM-kilpailuissa 1973 henkilökohtaisessa kilpailussa kahdeksanneksi ja sai joukkuekilpailussa hopeaa. Seuraavan vuoden Monzan MM-kisoissa hän oli henkilökohtaisessa kilpailussa 38:s ja joukkuekilpailussa pronssilla. Rabatin MM-kilpailuissa 1975 hän oli 33:s ja Düsseldorfissa 1977 37:s, joukkuekilpailussa Suomi oli kummallakin kerralla kahdeksas.


title: Irja Paukkonen

text: Paukkonen edusti Suomea aikuisten maaotteluissa vuosina 1970–1979 sijoittuen parhaimmillaan toiseksi 1 500 metrillä Bydgoszczissa 1977 sekä 3 000 metrillä Blois'ssa 1976 ja Brysselissä 1979. Hän voitti Suomen-mestaruuden 3 000 metrillä Turussa 1976. SM-hopeaa hän sai samalla matkalla 1975 sekä pronssia 800 metrillä 1970, 1 500 metrillä 1975 sekä 3 000 metrillä 1972 ja 1973. Viestijuoksun SM-kilpailuissa hän sai pronssia 4 × 400 metrillä 1975 ja 1976.


title: Irmeli Takala

text: Irmeli Johanna Takala (7. lokakuuta 1945 Helsinki) on suomalainen lääkäri ja poliitikko. Takala toimi kansanedustajana vuosina 1991–1995. Hän edusti Hämeen läänin pohjoista vaalipiiriä ja kuului Kansallisen kokoomuksen eduskuntaryhmään.


title: Luzoninpyyjuoksija

text: Luzoninpyyjuoksija ("Turnix worcesteri") on pyyjuoksijoiden sukuun kuuluva viiriäistä muistuttava lintu. Se elää vain Filippiinien Luzonin saarella. Richard Crittenden McGregor kuvaili lajin holotyypin Luzonin Parañaquesta vuonna 1904.


title: Pirjo-Riitta Antvuori

text: Pirjo-Riitta Antvuori (s. 9. heinäkuuta 1945 Loimaa) on suomalainen poliitikko. Koulutukseltaan hän on erikoissairaanhoitaja. Antvuori toimi kansanedustajana vuosina 1987–1995 ja 1996–2003. Hän edusti Helsingin vaalipiiriä ja kuului Kansallisen kokoomuksen eduskuntaryhmään. Helsingin kaupunginvaltuutettuna hän toimi vuosina 1977–1992.


title: Pirjo-Riitta Antvuori

text: Antvuori pyrki eduskuntaan jo vuoden 1979 vaaleissa liberaalien ehdokkaana, muttei tullut valituksi.


title: Pirjo-Riitta Antvuori

text: Siviilityönään Antvuori on toiminut Berner Oy:n työterveyshoitajana ja lääkärikeskus Metron toimitusjohtajana. Antvuoren puoliso on vuodesta 1995 ollut kauppatieteiden maisteri Matts Håkan Andersson.


title: Ruostepyyjuoksija

text: Ruostepyyjuoksija ("Turnix pyrrhothorax") on pyyjuoksijoiden heimoon kuuluva viiriäistä muistuttava lintulaji. Se on Australian itä- ja pohjoisosien kotoperäinen laji. John Gould kuvaili lajin holotyypin Uuden Etelä-Walesin Aberdeenista vuonna 1841.


title: Aila Koivistoinen

text: Aila Hellevi Humalamäki (o.s. Koivistoinen, 19. tammikuuta 1952 Suonenjoki – 1980) oli suomalainen juoksija, joka edusti seuratasolla Kuopion Sisu-Veikkoja.


title: Aila Koivistoinen

text: Koivistoinen kuului Suomen joukkueeseen, joka sai hopeaa Waregemin maastojuoksun MM-kilpailujen 1973 joukkuekilpailussa. Henkilökohtaisessa kilpailussa hän oli 50:s. Kalevan kisoissa hän oli parhaimmillaan viides 3 000 metrillä Joensuussa 1972.


title: Kulopyyjuoksija

text: Kulopyyjuoksija ("Turnix velox") on pyyjuoksijoiden sukuun kuuluva viiriäistä muistuttava lintu. Se on Australian kotoperäinen laji, joka elää pääasiassa mantereen sisäosissa. John Gould kuvaili lajin holotyypin Uuden Etelä-Walesin Yarrundista vuonna 1841.


title: Marée Noire

text: Marée Noire on kanadalaisen death metal -yhtye Beneath the Massacren vuonna 2010 julkaistu EP-levy. Albumi on järjestyksessään yhtyeen toinen EP ja kaiken kaikkiaan neljäs julkaisu.


title: Marée Noire

text: Albumin ranskankielinen nimi "Marée Noire" () tarkoittaa vertauskuvallisesti raakaöljyn aiheuttamaa saastumista. Yhtyeen laulaja Elliot Desgagnésin mukaan vaikka albumin nimen ja sanoituksien voidaan luulla liittyvän sopivan ajankohdankin vuoksi vuoden 2010 Meksikonlahden öljyonnettomuuteen, ne eivät välttämättä suoraan liity toisiinsa. Albumin sanoilla Desgagnés on koittanut selittää Albert Camus'n "Sisyfoksen myytti" -kirjan tarinan, jolla tarkoitetaan, että ihmisen elämällä ei ole mitään merkitystä eikä sillä kuulukaan olla merkitystä.


title: Marjatta Vehkaoja

text: Liisa Marjatta Ilona Vehkaoja (o.s. Voionmaa, s. 9. toukokuuta 1945 Helsinki) on suomalainen kansanedustaja ja poliitikko. Koulutukseltaan hän on valtiotieteiden kandidaatti. Vehkaoja toimi kansanedustajana kolme vaalikautta vuosina 1991–2003. Hän edusti Vaasan läänin vaalipiiriä ja kuului Sosialidemokraattiseen eduskuntaryhmään.


title: Pensaikkopyyjuoksija

text: Pensaikkopyyjuoksija ("Turnix varius"), myös "T. varia", on pyyjuoksijoiden sukuun kuuluva viiriäistä muistuttava lintu. Sen esiintymisalue kattaa Australian lounais-, itä- ja kaakkoisosat (nimialalaji "varius"), Uuden-Kaledonian (alalaji "novaecaledoniae"), ja Australian lounaisrannikon edustalla sijaitsevan Houtman Abrolhosin saariryhmän (alalaji "scintillans"). John Latham kuvaili lajin holotyypin Sydneystä vuonna 1801.


title: Pekka Viljanen (poliitikko)

text: Pekka Einari Viljanen (s. 11. maaliskuuta 1945 Vihti) on suomalainen maanviljelijä ja poliitikko. Koulutukseltaan hän on agrologi ja on toiminut muun muassa Vihdin kunnan maataloussihteerinä ja Vihdin seurakunnan talouspäällikkönä. Viljanen toimi kansanedustajana vuosina 1991–1995. Kansanedustajana hän edusti Uudenmaan läänin vaalipiiriä ja kuului Keskustan eduskuntaryhmään.


title: Pekka Viljanen

text: Pekka Viljanen voi tarkoittaa seuraavia


title: Anniina Ballerina

text: Anniina Ballerina () on piirroshahmo, jonka loivat Katherine Holabird ja Helen Graig kirjasarjassaan "Angelina Ballerina". Sarjan ensimmäinen kirja julkaistiin vuonna 1983, ja sen jälkeen on ilmestynyt yli 20 kirjaa. Kirjojen pohjalta on tehty kaksi lasten animaatiosarjaa.


title: Anniina Ballerina

text: Ensimmäinen animaatio oli brittiläinen HIT Entertainmentin tuottama 40-jaksoinen piirrossarja. Ensimmäinen jakso näytettiin 4. toukokuuta 2002. Se sai jatkoa syyskuussa 2009 tietokoneanimoidulla "Anniina Ballerinalla" ().


title: Anniina Ballerina

text: Mattelin ja HIT:in ilmoitettiin vuonna 2015 tekevän uutta animaatiosarjaa Anniina Ballerinasta, ja sen oli tarkoitus julkaista vuonna 2017.


title: Hakkarainen

text: Hakkarainen on suomalainen sukunimi. Tunnettuja Hakkaraisia:


title: Q-luokka (hävittäjä)

text: Q-luokka oli Britannian Kuninkaallisen laivaston hävittäjäluokka, jotka muodostivat vuoden 1940 hätäohjelman () kahdeksan hävittäjää. Luokan alukset muodostivat aluksi saattuepalveluksessa niin kutsutun 3. hätälaivueen (). Luokan aluksista kaksi siirrettiin valmistuessaan Australian laivastolle ja lisäksi kolme muuta 1945.


title: Q-luokka (hävittäjä)

text: Alukset muistuttivat edeltäneitä O- ja P-luokkia, mutta niissä oli suurempi J-, K- ja N-luokissa käytetty runko tasapainottamssa noussutta painopistettä. Aluksille asennettiin vähemmän tykkejä, mutta osa täten käyttämättä jääneestä tilasta muutettiin polttoainesäiliöiksi, jolloin alusten toimintasäde saatiin nostettua 20 solmun nopeudella 3 700 merimailissta 4 675 merimailiin.


title: Q-luokka (hävittäjä)

text: Alusten pääaseiden elevaatio oli ainoastaan 40 astetta, joten niiden ilmatorjuntakyky oli rajallinen. Ilmatorjuntakykyä paransi kuitenkin ilmatorjunnan tulenjohtojärjestelmä, joka laski automaattisesti sytyttimen ajoituksen. Luokan alusten taaempi tykkitorni voitiin korvata miinanraivauskalustolla tai suuremmalla syvyyspommikuormalla.


title: Mika Lumijärvi

text: Mika Lumijärvi (s. 6. joulukuuta 1970 Rovaniemi) on suomalainen jalkapallovalmentaja ja entinen jalkapalloilija. Pelipaikaltaan hän oli keskikenttäpelaaja, joka pelasi yleensä vasempana laitahyökkääjänä. Lumijärvi on Rovaniemen Palloseuran omia kasvatteja, mutta teki ensiesiintymisensä RoPS:n paidassa vasta 25-vuotiaana, vuonna 1996. Sitä ennen hän oli pelannut alasarjoissa muun muassa Karihaaran Visan Pallossa sekä Rovaniemen Kanuunoissa.


title: Mika Lumijärvi

text: Lumijärvi kuului siihen joukkueeseen, joka voitti A-juniorien Suomen mestaruuden vuonna 1988. Hän pelasi kaudella 1996 ensimmäisen ottelunsa Veikkausliigassa vieraskentällä FinnPaa vastaan 28. heinäkuuta pelatussa ottelussa. Ensimmäisen liigamaalinsa hän teki kaudella 11. kesäkuuta 1997 Vaasan Palloseuraa vastaan. Hän pelasi RoPS:n paidassa Veikkausliigaa ja Ykköstä yhteensä 132 ottelua, viimeistellen niissä 15 maalia.


title: Mika Lumijärvi

text: Lumijärvi valittiin Rovaniemen Palloseuran A-juniorien valmentajaksi vuonna 2003. Hänen aikanaan A-juniorit nousivat Ykkösestä SM-sarjaan. RoPS:n päävalmentajana hän on toiminut kahteen otteeseen, vuosina 2004–2005 ja vuonna 2009. Kaudella 2004 RoPS:n ajauduttua putoamiskurimukseen Lumijärvi tuli erotetun György Hamorin tilalle ja hänen johdollaan RoPS säilytti sarjapaikkansa liigassa. Kaudella 2005 RoPS oli jälleen putoamiskurimuksessa ja Lumijärvi sai lopulta lähteä Matti Vikmanin tieltä. Hetkellisesti piristynyt RoPS ei lopulta kyennyt säilyttämään sarjapaikkaansa, vaan kärsi tappion nousukarsinnassa Vaasan Palloseuralle. Kaudella 2009 Lumijärvi korvasi erotetun Valeri Bondarenkon yhdessä RoPS-legenda Zeddy Sailetin kanssa, mutta joutui itsekin väistymään ennen kauden viimeistä ottelua, johon ohjat otti Saileti.


title: Mika Lumijärvi

text: Kaudeksi 2010 Lumijärvi palasi AC Kajaaniin, jossa onnistui nostamaan joukkueen kahdessa vuodessa Kolmosesta Ykköseen. Kajaanilaisjoukkueen ensimmäinen kausi toisella sarjatasolla päättyi kuitenkin viimeiseen sijaan ja putoamiseen. Lumijärvi ei jatkanut Kajaanissa ja siirtyi Forssan Jalkapalloklubin valmennuspäälliköksi kolmen vuoden sopimuksella. Valmennuspäällikön toimen ohella hän opiskelee myös UEFA:n Pro-valmentajalisenssiä varten.


title: X Factor USA

text: X Factor USA on Fox-kanavalla esitetty yhdysvaltalainen tositelevisio-laulukilpailu. Kilpailun rakenne on sama kuin Britannian "X Factorissa". Ohjelmasta esitettiin kolme tuotantokautta vuosina 2011–2013, mutta vuoden 2014 helmikuussa Fox-kanava ilmoitti, että neljättä kautta ei enää tule.


title: X Factor USA

text: Ohjelman tuomareina ensimmäisellä kaudella toimivat Simon Cowell, L.A. Reid, Paula Abdul, Nicole Scherzinger ja Cheryl Cole. Ohjelman koelaulut järjestettiin kesällä 2011. Ohjelman ensimmäinen kausi esitettiin Yhdysvalloissa vuonna 2011. Toisen kauden tuomareina toimivat Simon Cowell, L.A. Reid, Demi Lovato ja Britney Spears. Kolmannella kaudella tuomaroivat Cowell, Lovato, Kelly Rowland ja Paulina Rubio. Suomessa ohjelmaa esitti kahden ensimmäisen kauden ajan Sub, ja kolmatta kautta AVA.


title: X Factor USA

text: "X Factorin" ensimmäinen kausi alkoi 21. syyskuuta ja päättyi 22. joulukuuta 2011. Tuomareina toimivat Simon Cowell, L.A. Reid, Paula Abdul, Nicole Scherzinger ja Cheryl Cole. Jaksoja tuli kaksi viikossa, keskiviikkoisin ja torstaisin. Suomessa ohjelmaa esitettiin Subilla tiistaisin ja perjantaisin 4. lokakuuta alkaen. Myöhemmin jaksoja esitettiin vain tiistaisin.


title: X Factor USA

text: Ensimmäisen kauden voittajaksi selviytyi Melanie Amaro.


title: X Factor USA

text: Toisen kauden tuomareina olivat edellisen kauden Simon Cowell ja L.A. Reid, sekä uusina tuomareina Britney Spears ja Demi Lovato. Toisen kauden voitti Tate Stevens.


title: X Factor USA

text: Kolmannella kaudella tuomaroivat Simon Cowell, Demi Lovato, Kelly Rowland ja Paulina Rubio. Kolmannen kauden voitti Alex & Sierra.


title: Ingrid Auerswald

text: Ingrid Lange (omaa sukua Brestrich, aiemmin myös Auerswald; s. 2. syyskuuta 1957 Jena) on saksalainen entinen yleisurheilija ja olympiavoittaja, joka kilpaili pikajuoksussa. Hän edusti aktiiviurallaan maajoukkuetasolla Itä-Saksaa ja seuratasolla Tus Jenaa. Auerswald menestyi etenkin 4 × 100 metrin viestissä, jossa hän voitti kaksi olympiamitalia ja yhden kultamitalin sekä MM- ja EM-kisoista. Hän voitti myös pronssia 100 metrin henkilökohtaiselta matkalta Moskovan olympialaisista 1980.


title: Ingrid Auerswald

text: Auerswald voitti kaksi maansa sisäratojen mestaruutta, yhden 60 metriltä vuonna 1984 ja toisen 200 metriltä vuonna 1988.


title: IJmuiden

text:
IJmuiden on lähes 31 000 asukkaan taajama- ja satama-alue Velsenin kunnassa Pohjois-Hollannin länsirannikolla. Sen edessä avautuu Amsterdamiin johtava Pohjanmeren kanava, jonka kuningas Vilhelm III vihki käyttöön vuonna 1876. IJmuideniin rakennettiin 1800-luvun lopussa valtion varoin kalasatama, josta on sittemmin kehittynyt yksi Alankomaiden tärkeimmistä tavarasatamista. Sen alueella sijaitsee myös suosittu rantalomakohde IJmuiden aan Zee.
Kaupungin nimi kirjoitetaan aina kahdella isolla alkukirjaimella, sillä hollannin kielessä ij-kirjainyhdistelmää pidetään yhtenä kirjaimena.


title: Mehdi Mostefa

text: Mehdi Mostefa (, s. 30. elokuuta 1983 Dijon, Ranska) on ranskalais-algerialainen jalkapalloilija. Keskikentän ja puolustuksen oikealla laidalla pelaava Mostefa edustaa Ligue 1:ssa pelaavaa Ajacciota.


title: Mehdi Mostefa

text: Mostefa vietti neljä ensimmäistä juniorivuottaan kotikaupungissaan, edustaen paikallisia Fontaine-les-Dijonia ja Dijon FC:tä. Sittemmin hän siirtyi 15-vuotiaana AS Monacon junioreihin.


title: Mehdi Mostefa

text:
Ammattilaisuransa Mostefa aloitti Championnat National sarjatasolla kaudella 2004–2005 Valencessa, jossa hän pelasi samaan aikaan toisen tulevan Algerian maajoukkueen pelaajan Medhi Lacenin kanssa. Mostefa vietti seuraavat kaudet pääosin Championnat National sarjatason joukkueissa ÉDS Montluçon ja FC Sète.
Kesällä 2007 Mostefa siirtyi kahden vuoden sopimuksella Nîmes Olympiqueen, joka pelasi tuolloin vielä Championnat National sarjatasolla. Joukkue nousi seuraavalla kaudella Ligue 2:een ja Mostefa nimitettiin myöhemmin kauden aikana joukkueen kapteeniksi. Hänen peliesitykset jatkuivat hyvinä myös toisella kaudellaan ja Nîmes teki pelaajan kanssa kesäkuussa 2009 kolmen vuoden jatkosopimuksen. Marraskuussa 2010 Mostefa sai yllättäen potkut, kun joukkueen uusi päävalmentaja Noël Tosi päätti erottaa joukkueen kapteenin ilman tarkempaa syytä. Myöhemmin marraskuun lopulla valmentaja Tosi perui erotuksen ja kutsui Mostefan takaisin joukkueeseen. Mostefa menetti kuitenkin kapteenin nauhan.


title: Mehdi Mostefa

text: 14. kesäkuuta 2011 Mostefa siirtyi kahden vuoden sopimuksella Ajaccioon.


title: Mehdi Mostefa

text: Mostefa sai vuonna 2004 kutsun Algerian alle 21-vuotiaiden maajoukkueleirille, mutta ei pelannut ainuttakaan virallista ottelua Algerian nuorten maajoukkueessa. Mostefa pelasi ensimmäisen A-maaottelunsa Algerian paidassa 17. marraskuuta 2010 harjoitusottelussa Pohjois-Irlantia vastaan.


title: Mehdi Mostefa

text: Mostefa pelasi ensimmäiset arvokisansa vuoden 2013 Afrikan-mestaruuskisoissa. Algerian kisat päättyivät alkulohkoon.


title: Mehdi Mostefa

text: Mostefa valittiin 2014 MM-kisoihin. Hän pelasi kisojen aikana kaksi ottelua. Mostefa oli mukana avausottelussa Belgiaa vastaan, sekä myöhemmin neljännesvälieräottelussa Saksaa vastaan, jolle Algeria hävisi jatkoajan jälkeen.


title: Mehdi Mostefa

text: Mostefa syntyi Ranskassa algerialaisille vanhemmille ja hänen sukunsa on kotoisin Mazounasta. Mostefa on naimisissa ja parilla on kaksi lasta.


title: Pantteri (makeinen)

text: Pantteri on Chymoksen vuonna 1961 julkaisema makeinen, jota nykyään myy Fazer. Pantteria myydään useina erilaisina sekoituksina ja pussikokoina. Panttereita on kuutta makua: salmiakkia, salmiakkilakritsia ja neljää eri hedelmää, eli punainen, oranssi, vihreä ja keltainen hedelmäpantteri.


title: Pantteri (makeinen)

text: 2000-luvun puolivälissä Fazer alkoi tehdä tutuista makeispusseistaan erilaisia sekoituksia. Pantteri-teemaisena näitä sekoituksia on ollut monenlaisia: Lumipantteri-sekoitus, Rock-Pantteri-sekoitus, Yöpantteri-sekoitus, Pantteri Duo -sekoitus, Musta pantteri -sekoitus sekä Pantteri Street -sekoitus.


title: Pantteri (makeinen)

text: Pingviini on myös tuottanut Pantteri-jäätelöä, jossa on salmiakki- ja vaniljajäätelöä ja lakritsikuorrutusta.


title: Santiago Ventura

text: Santiago Ventura Bertomeu (s. 5. tammikuuta 1980 Castellon) on espanjalainen tennispelaaja. Parhaimmillaan hän on ollut ATP-listan sijalla 65 maaliskuussa 2008, ja on voittanut yhden ATP-turnauksen kaksinpelissä.


title: Santiago Ventura

text: Ensimmäisen ja toistaiseksi ainoan ATP-turnausvoittonsa kaksinpelissä Ventura otti Casablancassa vuonna 2004, voitettuaan finaalissa Dominik Hrbatýn luvuin 6–3, 1–6, 6–4. Nelinpelissä hän on voittanut viisi ATP-turnausta, ja on ollut parhaimmillaan nelinpelin maailmanlistalla sijalla 37 heinäkuussa 2008.


title: Santiago Ventura

text: Grand Slam -turnauksissa hän on parhaimmillaan päässyt toiselle kierrokselle Australian avoimissa 2005.


title: FK Inđija

text: FK Inđija () on serbialainen jalkapalloseura. Seura on kotoisin Serbian pohjois-osassa sijaitsevasta Inđijan kaupungista. Seura on perustettu vuonna 1933.


title: Cody Hodgson

text: Cody Hodgson (s. 18. helmikuuta 1990 Toronto, Ontario) on entinen kanadalainen jääkiekkoilija.


title: Cody Hodgson

text: Brampton Battalionin joukkueessa, OHL-liigassa viettämiensä pelivuosien aikana hän pelasi kahdessa OHL:n tähdistöottelussa, voitti liigan säväyttävimmälle pelaajalle myönnettävän Red Tilson Trophyn ja herramiespelaajapalkinto William Hanley Trophy. Lisäksi hänet on palkittu CHL-liigan kauden parhaan pelaajan palkinnolla vuonna 2009. Hän pitää myös hallussaan yhden tähdistöottelun maali- ja piste-ennätyksiä.


title: Cody Hodgson

text: Hodgson on edustanut Kanadaa kahdessa IIHF:n arvoturnauksessa, ollen mukana alle 18-vuotiaiden MM-kilpailuissa vuonna 2008 sekä alle 20-vuotiaiden MM-kilpailuissa vuonna 2009. Hän voitti molemmista turnauksista MM-kultaa. Vuoden 2009 kilpailuissa hän voitti myös kisojen pistepörssin kuudellatoista tehopisteellään, ja tullen valituksi kisojen tähdistökentälliseen. Hän edusti Kanadaa myös vuoden 2007 Ivan Hlinkan muistoturnauksessa


title: Cody Hodgson

text: Hodgson aloitti NHL-uransa kaudella 2010–2011, jolla hän edusti hänet ensimmäisellä kierroksella varannutta Vancouver Canucksia kahdeksassa runkosarja- ja kahdessatoista pudotuspeliottelussa. Suurimman osan kaudesta hän pelasi Canucksin silloisessa farmijoukkueessa Manitoba Moosessa AHL:ssä. Hän oli pelannut Moosessa ensimmäisen kerran jo kevään 2009 AHL-pudotuspeleissä.


title: Cody Hodgson

text: Kausi 2011–2012 oli ensimmäinen, jonka Hodgson on pelannut kokonaan NHL:ssä. Hän aloitti kauden Vancouver Canucksissa, josta hän siirtyi helmikuussa 2012, kauden viimeisenä siirtopäivänä tehdyssä pelaajakaupassa Buffalo Sabresiin. Sabres sai hänen lisäkseen puolustaja Alexander Sulzerin, kun Canucksiin siirtyivät hyökkääjä Zack Kassian ja puolustaja Marc-André Gragnani.


title: Cody Hodgson

text: Nashville Predators, jota Hodgson viimeksi edusti NHL:ssä ilmoitti lokakuussa 2016 hänen siirtyvän seuran juniorijääkiekkoilijoiden avuksi ja näin hänen oma peliuransa päättyi. Hänen pistesaldokseen ammattilaisurallaan jäi 64+78 328:ssa runkosarjaottelussa.


title: David Nemirovsky

text: David Nemirovsky (s. 1. elokuuta 1976 Toronto) on kanadalainen jääkiekkoilija, joka tällä hetkellä pelaa ammatikseen KHL:ssä Dinamo Minskissä. Hän on pelannut Venäjän pääsarjassa kaudesta 2003–2004 lähtien, jota ennen hän pelasi muun muassa NHL:ssä, SM-liigassa ja Elitserienissä.


title: David Nemirovsky

text: Nemirovsky aloitti NHL-uransa kaudella 1995–1996 hänet varanneen Florida Panthersin paidassa pelaten 9 NHL-ottelua. Kauden 2000–2001 alkuun asti hän pelasi Pohjois-Amerikassa, mutta hän ei koskaan pystynyt täysin vakiinnuttamaan paikkaansa Floridan miehistössä, joten suurin osa vuosista kului AHL:ssä. Kesken kauden 2000–2001 hän siirtyi Ruotsin Elitserieniin ja HV71:n miehistöön. Seuraavan kauden Nemirovsky aloitti Venäjän pääsarjassa, mutta siirtyi alkukauden jälkeen SM-liigaan Tampereen Ilveksen joukkueeseen. Kauden 2002–2003 hän pelasi vielä Helsingin Jokereissa, jonka jälkeen ura on jatkunut Venäjällä. Kauden 2010–2011 hän aloitti Dinamo Minskin joukkueessa.


title: Bada

text: Bada voi tarkoittaa seuraavia:


title: Okrapyyjuoksija

text: Okrapyyjuoksija ("Turnix olivii") on pyyjuoksijoiden sukuun kuuluva viiriäistä muistuttava lintu. Se elää vain Australian Queenslandin pohjoisreunassa Cape Yorkin niemimaalla, ja on uhanalainen. Herbert Christopher Robinson kuvaili lajin holotyypin Queenslandin Cooktownista vuonna 1900.


title: Noé Pamarot

text: Noé Pamarot (s. 14. huhtikuuta 1979 Fontenay-sous-Bois, Ranska) on ranskalainen jalkapalloilija. Hän edustaa tällä hetkellä Espanjan Primera Divisiónissa pelaavaa Granadaa ja on pelipaikaltaan keskuspuolustaja.


title: Noé Pamarot

text: Pamarot edusti uransa alkuvaiheilla ranskalaista Martiguesia, josta hän siirtyi vuonna 1999 toiseen ranskalaisseuraan Niceen. Hänet lainattiin kuitenkin ensimmäiseksi kaudeksi 1999–2000 englantilaiseen Portsmouthiin.


title: Noé Pamarot

text: Neljän kauden jälkeen Nicessä hän siirtyi Tottenham Hotspuriin. Kaudella 2004–2005 Pamarot ehti pelata 23 ottelua, ennen kuin hän loukkasi polvensa vakavasti huhtikuussa 2005 vierasottelussa Birmingham Cityä vastaan.


title: Noé Pamarot

text: Tammikuussa 2006 hän siirtyi Portsmouthiin yhdessä Pedro Mendesin ja Sean Davisin kanssa. Siirtokorvaus pelaajista oli £7,5 miljoonaa. Hän teki ensimmäisen maalinsa joukkueessa joulukuussa 2006 ottelussa Arsenalia vastaan.


title: Noé Pamarot

text: Kesällä 2009 Pamarot vapautettiin sopimuksestaan Portsmouthin kanssa, ja niin hän teki uuden sopimuksen espanjalaisseura Hérculesin kanssa. Sopimus on pituudeltaan kaksivuotinen.


title: Eva Pukkio

text: Eva-Maija Irene (Eva) Pukkio (28. marraskuuta 1944 Lahti – 21. maaliskuuta 1990) oli suomalainen poliitikko. Koulutukseltaan hän oli oikeustieteiden kandidaatti. Pukkio toimi kansanedustajana vuosina 1979–1983. Hän edusti Helsingin kaupungin vaalipiiriä ja kuului Kansallisen kokoomuksen eduskuntaryhmään.


title: Lappohjan rautatieasema

text: Lappohjan rautatieasema (, , ratakm 189+639) on rautatieliikennepaikka -radalla Hangon Lappohjan taajamassa noin 17,5 kilometriä Hangosta Tammisaaren suuntaan. Asema avattiin lokakuussa 1873, samaan aikaan Hyvinkään ja Hangon välisen rautatien kanssa.


title: Lappohjan rautatieasema

text: Lappohjan alkuperäinen asemarakennus oli Knut Nylanderin suunnittelema, ja se valmistui vuonna 1871. Asemalta rakennettiin vuonna 1876 noin kahden kilometrin mittainen rata lähellä sijainneeseen luonnonsatamaan. Satamaradalla oli enimmäkseen vain puutavaraliikennettä, mutta sillä kulki noin vuosina 1880-1910 myös henkilöjunia. Sekä Lappohjan asema että satamarata purettiin Hangon vuokrauksen aikana. Lappohjan nykyinen asemarakennus rakennettiin jatkosodan aikana vuonna 1942.


title: Lappohjan rautatieasema

text: Miehitys ja lipunmyynti Lappohjassa lopetettiin vuonna 2000. Nykyisin asemalla pysähtyvät kaikki Karjaan ja Hangon väliset taajamajunat. Lisäksi asemalta erkanee kaksi teollisuusraidetta: idässä Rautaruukin tehtaan raide ja lännessä Koverharin terästehtaan raide.


title: Jorma Rantanen (poliitikko)

text: Jorma Kaarlo Vilho Rantanen (s. 16. syyskuuta 1944 Hauho) on suomalainen kansanedustaja ja poliitikko. Rantanen toimi kansanedustajana kolme vaalikautta vuosina 1983–1991 ja 1995–1999. Hän edusti vuosina 1983–1991 Hämeen läänin eteläistä vaalipiiriä ja vuosina 1995–1999 Hämeen läänin pohjoista vaalipiiriä ja kuului sosialidemokraattiseen eduskuntaryhmään.


title: Jorma Rantanen

text: Jorma Rantanen voi tarkoittaa seuraavia:


title: Näköpiiri

text: Näköpiiri oli suomalainen mielipide- ja kulttuurilehti. Se ilmestyi aikakauslehtimuotoisena kerran kuukaudessa vuosina 1978–1983. Lehden mainoslause kuului: "Näköpiiri – lehti ihmisen ja luonnon puolella". Näköpiirin toimituksellinen linja kiteytettiin ensimmäisessä numerossa neljään määritelmään: demokratia, tasa-arvo, kansallinen kulttuuri ja kansainvälinen vuorovaikutus.


title: Näköpiiri

text: Lehti ilmestyi aikakauslehtikokoisena. Se muuttui kuitenkin tabloidikokoiseksi viimeisenä ilmestymisvuotenaan numerosta 2/1983 alkaen.


title: Näköpiiri

text: Lehteä julkaisi Osuuskunta Näköpiiri, joka oli noin 200 yksityisen henkilön muodostama lehtiosuuskunta. Perustaja ja päätoimittaja oli Eero Taivalsaari. Viimeisen kolmen numeron vt. päätoimittaja oli Soma Rytkönen.


title: Näköpiiri

text: Ensimmäiseen toimitukseen kuuluivat: Eero Taivalsaari, Hannu Eerikäinen, Vesa Karonen (kirjallisuus), Jussi Aalto (kuvatomittaja), Hannu Salmi (valokuvaaja), Kalervo Katavuori (taitto). Lehdellä oli useita ulkomaankirjeenvaihtajia.


title: Näköpiiri

text: Lehdellä oli toimitusneuvosto, jonka puheenjohtaja oli Reijo Wilenius.


title: Näköpiiri

text: Lehti järjesti Joensuussa Karjalantalolla valtakunnallisen kulttuuri- ja keskustelutapahtuman nimellä Näköpiiri-riihi vuosina 1979–1981. Pyhäselän Niittylahdessa tapahtuma järjestettiin vuonna 1982.


title: Kurenuotta

text: Kurenuotta on suuri suppilomainen verkko, jota käytetään etenkin sardiinien, sardellien ja tonnikalojen kalastuksessa. Kalastajat saartavat kalaparven nuotalla, kurovat sen alhaalta umpeen vetämällä paulasta ja nostavat sitten saaliin merestä alukseen. Nuotta pysyy vedessä suorana, sillä sen alareunaan on kiinnitetty lyijypainoja ja yläreunaan kohoja. Kurenuottien käyttö tonnikalojen kalastuksessa on osoittautunut ongelmalliseksi, sillä niihin jää sivusaaliina suuria määriä delfiinejä.


title: Peter Muurman

text: Peter Erik Alexander Muurman (s. 26. toukokuuta 1944 Helsinki) on suomalainen kansanedustaja ja poliitikko. Koulutukseltaan hän on yhteiskuntatieteiden maisteri. Muurman toimi kansanedustajana kolme vaalikautta vuosina 1975–1987. Hän edusti Uudenmaan läänin vaalipiiriä ja kuului sosialidemokraattiseen eduskuntaryhmään. Muurman liittyi Perussuomalaisiin vuonna 2012.


title: Arja Ojala

text: Arja Orvokki Ojala (s. 5. huhtikuuta 1944 Tampere) on suomalainen kansanedustaja ja poliitikko. Koulutukseltaan hän on erityisopettaja. Ojala toimi kansanedustajana kaksi vaalikautta vuosina 1991–1999. Hän edusti Hämeen läänin pohjoista vaalipiiriä ja kuului sosialidemokraattiseen eduskuntaryhmään.


title: Savannipyyjuoksija

text: Savannipyyjuoksija ("Turnix castanotus"), myös "T. castanota", on pyyjuoksijoiden sukuun kuuluva viiriäistä muistuttava lintu. Se elää Australian pohjois- ja luoteisosissa sekä rannikon edustan saarilla. John Gould kuvaili lajin holotyypin Pohjoisterritorion Port Essingtonista vuonna 1840.


title: Toivo Mäkynen

text: Toivo Henrik Mäkynen (s. 27. helmikuuta 1944 Alavus) on suomalainen poliitikko. Koulutukseltaan hän on diplomi-insinööri. Mäkynen toimi kansanedustajana vuosina 1979–1983 edustaen Uudenmaan läänin vaalipiiriä ja kuului Kansallisen kokoomuksen eduskuntaryhmään.


title: Viidakkopyyjuoksija

text: Viidakkopyyjuoksija ("Turnix melanogaster") on pyyjuoksijoiden sukuun kuuluva viiriäistä muistuttava lintu. Sen esiintymisalue kattaa Australian itärannikon Queenslandin kaakkoisosasta Uuden Etelä-Walesin koillisosaan. Viime aikoina laji on tavattu myös Fraser Islandilla. John Gould kuvaili lajin holotyypin Queenslandin Moreton Baysta vuonna 1837.


title: Fredrik Svensson

text: Fredrik Svensson (s. 13. huhtikuuta 1975 Skellefteå, Ruotsi) on ruotsalainen jääkiekkoilija, pelipaikaltaan puolustaja. Hän siirtyi kaudeksi 2012–2013 Elitserienin Luleåån. Svensson on peruspuolustaja.


title: Fredrik Svensson

text: Svensson on kotikaupunkinsa joukkueen Skellefteå AIK:n kasvatti. Tästä huolimatta hän aloitti junioriuransa Hammarbyssa, joka pelasi Ruotsin toiseksi korkeimmalla sarjatasolla. Hän pelasi seuran edustus- ja juniorijoukkueissa neljän ja yhden vajaan kauden ajan. Hän pelasi kaudella 1997–1998 yhden ottelun verran SM-liiga-seura Kiekko-Espoossa sekä neljän ottelun verran Elitserien-seura Malmö Redhawksissa.


title: Fredrik Svensson

text: Kaudeksi 1999–2000 hän siirtyi Luleå HF:ään, jossa hän vakiinnutti paikkansa kokoonpanossa pelaten 44 ottelua ja tehden 13 tehopistettä. Sama tahti jatkui myös seuraavilla kolmella kaudella, jolloin joukkue pääsi joka kerta pudotuspeleihin. Kaudella 2003–2004 Svensson pelasi läpimurtokauden Leksands IF:ssä tehden uransa ennätystehot 3+11=14 noussen samalla maajoukkueeseen. Seuraavalla kaudella häneltä jäi väliin yli kymmenen ottelua, mutta tästä huolimatta hän paransi piste-ennätystään kolmella.


title: Fredrik Svensson

text: Kaudeksi 2005–2006 Svensson siirtyi Sveitsin NLA-liigaan HC Ambrì-Piottaan. Kausi meni täysin pilalle olkapäävamman vuoksi, ja hän pääsi pelaamaan vain 16 ottelua runkosarjassa. Hän toipui lopulta keväällä ja aloitti seuraavan kauden samassa seurassa. Hän siirtyi kaudella 2006–2007 lopulta 23 pelatun ottelun jälkeen SM-liigaan Hämeenlinnan Pallokerhoon, joka oli Svenssonin uran kahdeksas seura. Hän pelasi seurassa runkosarjassa 22 ottelua, mutta HPK osti ulos Svenssonin sopimuksen. HPK oli tehnyt Svenssonin kanssa sopimuksen jo toukokuussa 2005, mutta sopimus purettiin.


title: Fredrik Svensson

text: Kaudeksi 2007–2008 Svensson siirtyi Saksan DEL-liigaan Grizzly Adams Wolfsburgiin. Kaudella 2008–2009 hän pelasi loukkaantumisen vuoksi vain 21 ottelua. Kaudeksi 2009–2010 Svensson palasi Ruotsiin, Södertälje SK:hon. Seurassa hän pelasi vain 37 ottelua runkosarjassa.


title: Fredrik Svensson

text: Lokakuussa 2010 Svensson siirtyi puolustajia kaivanneeseen SM-liiga-seura Ilvekseen kuuden kuukauden sopimuksella, johon sisältyi kuukauden koeaika. Hän ei jatkanut seurassa koeajan jälkeen ja vaihtoi Elitserienin AIK:hon, jossa pelasi puolentoista kauden ajan. Hän loukkaantui kauden 2011–2012 lopulla eikä pystynyt pelaamaan runkosarjan seitsemässä viimeisessä pelissä eikä pudotuspeleissä. Svensson teki kauden jälkeen sopimuksen Luleån kanssa.


title: Fredrik Svensson

text: Svensson eudsti Ruotsin A-maajoukkuetta kuuden ottelun ajan kaudella 2003–2004.


title: Marokon muuri

text: Marokon muuri on noin 2 700 kilometriä pitkä puolustusrakennelma Länsi-Saharassa. Se on hiekasta tehty seinämä, joka jatkuu halki Länsi-Saharan Kaakkois-Marokkoon. Se erottaa Marokon hallitsemat alueet itä- ja kaakkoispuolella olevista Polisarion hallitsemista alueista.


title: Marokon muuri

text: MINURSO:n kartan ja UNHCR:n karttojen mukaan muuri käy useita kilometrejä Mauritanian puolella.


title: Marokon muuri

text: Rakennelmasta käytetään useita nimiä, joista Marokon muuri, The Berm – lainasana hollannista, joka tarkoittaa rantavallia tai piennarta – tai Häpeämuuri ovat käytetyimpiä.


title: Marokon muuri

text: Linnoitus sijaitsee keskellä asuttamatonta tai hyvin harvaan asutettua seutua. Se koostuu hiekasta ja kiviseinästä ja noin kolmimetrisestä vallista bunkkereineen, aitoineen ja maamiinoineen. Sisäpuolelta löytyy säännöllisin välimatkoin sotilastukikohtia, tykistöasemia ja lentokenttiä. Tutkat ja muu elektroninen valvonta tarkkailevat muurin etupuolta.


title: Marokon muuri

text: Muureja on rakennettu yhteensä kuusi. Uloin muuri on noin 2 500 km pitkä. Se kulkee itään Guergueratista rannikolle Länsi-Saharan eteläisimmässä osassa lähellä Mauritanian kaupunkia Nouadhibou, ja noudattaa melko tarkkaan Mauritanian rajaa noin 200 km ennen kuin kääntyy pohjoiseen kohti Techlaa. Se jatkaa sitten yleisesti koilliseen jättäen Guelta Zemmurin, Smaran ja Hamzan kaupungit Marokon puolelle rajaa. Sieltä muuri jatkaa kohti itää ja lähestyessään Marokkoa seuraa jälleen tarkkaan Algerian rajaa. Osa muurista yltää noin 200 km Kaakkois-Marokkoon


title: Marokon muuri

text: Merkittävä osa linnoituksista on myös syvällä Marokon puoleisella alueella . Niiden tarkka sijainti ja lukumäärä on pienoinen sekaannuksen aihe ulkomaisille toimittajille.


title: Marokon muuri

text: Kaikki suurimmat asutuskeskukset, pääkaupunki El Aaiún sekä Bou Craan fosfattikaivos ovat kaukana Marokon puolella.


title: Marokon muuri

text: Linnoitukset rakensi Marokon asevoimat vuodesta 1981 alkaen, ja työ valmistui virallisesti 16. kesäkuuta 1987. Sen pääasiallinen tarkoitus oli sulkea ulos Polisarion sissit, jotka ovat pyrkineet Länsi-Saharan itsenäistämistä Marokon alueesta jo ennen kuin Espanja poistui alueelta 1975.


title: Marokon muuri

text: Muurin valmistumisen jälkeen Marokko on tehokkaasti hallinnut suurinta osaa Länsi-Saharan aluetta muurista pohjoiseen ja länteen. Polisarion perustama Saharan demokraattinen arabitasavalta hallitsee lähinnä asumatonta "vapaa-aluetta", jota on kaikki alue muurista itään. Yhdistyneiden Kansakuntien MINURSOn joukot erottavat puolet toisistaan ja vahtivat aselepoa.


title: Marokon muuri

text: Iso osa Länsi-Saharan alkuperäisistä Sahrawi heimosta elää pakolaisina Tindoufin maakunnassa Algeriassa Polisarion kotikaupungissa.


title: Marokon muuri

text: Länsimaiden huomio rajamuuriin ja yleensä Länsi-Saharan liittämiseen Marokkoon on ollut hyvin pientä, lukuun ottamatta Espanjaa. Kerran vuodessa pidetään muurin luona pieni mielenosoitus, johon osallistuu mielenosoittajia lähinnä Italiasta.


title: Marokon muuri

text: Kesällä 2005 Marokon armeija nopeutti laittomien maahanmuuttajien karkotusta Pohjois-Marokosta muurin itäpuolelle. Polisario ja MINURSO pelastivat kymmeniä harhailemasta erämaassa ilman vettä. Toiset kuolivat janoon. Lokakuuhun mennessä Polisario oli vastaanottanut 22 maahanmuuttajaa Mehairesiin, 46 Tifaritiin ja 97 Bir Lehluun. He olivat kotoisin Afrikan maista (Gambia, Kamerun, Nigeria, Ghana…) pois lukien 48 jotka tulivat Bangladeshista.


title: Marokon muuri

text: Elokuussa 2010 kolme Afrikan maahanmuuttajaa kuoli ylittäessään vapaa-aluetta Marokkoon matkalla Eurooppaan. Sahrawin viranomaiset pelastivat seitsemäntoista muuta (Norsunluurannikosta, Gambiasta, Senegalista ja Malista).


title: Marokon muuri

text: Afrikassa Länsi-Saharan liittäminen Marokkoon on herättänyt hieman enemmän huomiota: Algeria tukee Polisariota "sen pitkään jatkuneessa aavikkosodassa vastustaa Marokon hallintaa kiistanalaisesta alueesta;" Afrikan unioni ja Yhdistyneet Kansakunnat ovat ehdottaneet rauhanomaista ratkaisua, vaikkakin Afrikan unionin kanta Länsi-Saharan tilanteesta johti .


title: Marokon muuri

text: Muuri rakennettiin kuudessa osassa, ja muurin takana oleva alue laajennettiin pienestä Marokon vieressä olevasta alueesta pohjoisessa suurimpaan osaan keski- ja länsiosaa maata. Rakennetut muurit:


title: Marokon muuri

text: "(Google Maps)"


title: Erkki Kanerva (kansanedustaja)

text: Erkki Evert Kanerva (2. tammikuuta 1944 Pihlajavesi – 31. joulukuuta 2013 Joensuu) oli suomalainen rikosylikomisario ja kansanedustaja. Kanerva toimi kansanedustajana vuosina 1999–2003. Hän edusti Pohjois-Karjalan vaalipiiriä ja kuului sosialidemokraattiseen eduskuntaryhmään.


title: Erkki Kanerva (kansanedustaja)

text: Kanerva oli joensuulaisen Karjalan Avun hallituksen puheenjohtaja. Hänelle myönnettiin 20.5.2011 sosiaalineuvoksen arvonimi.


title: Erkki Kanerva

text: Erkki Kanerva voi tarkoittaa seuraavia:


title: Cook Inlet

text: Cook Inlet on Alaskanlahteen kuuluva lahti Alaskan osavaltion eteläosassa Yhdysvalloissa. Lahti on noin 290 kilometriä pitkä ja sijaitsee Kenain niemimaan ja Aleuttien vuoriston välissä. Lahti on Alaskan tiheimmin asuttua aluetta, ja sen valuma-alueella asuu yhteensä lähes 400 000 ihmistä, joista suurin osa Anchoragen kaupungissa lahden pohjoisosassa.


title: Cook Inlet

text: Lahden valuma-alueella sijaitsee useita kansallispuistoja, sekä neljä tulivuorta, joista ainoastaan Mount Redoubt on tällä hetkellä aktiivinen.


title: Kiko Femenía

text: Francisco Femenía Far eli Kiko (s. 2. helmikuuta 1991 Sanet y Negrals, Alicante, Espanja) on espanjalainen jalkapalloilija. Hän edustaa Englannin Valioliigassa pelaavaa Watfordia ja on pelipaikaltaan keskikenttäpelaaja tai oikea laitapuolustaja.


title: Kiko Femenía

text: Kiko on Hérculesin kasvatti. Hän teki ensiesiintymisensä edustusjoukkueessa 15. kesäkuuta 2008 Segunda Divisiónin ottelussa Cádizia vastaan. Ottelun lopputulos 1–1 johti Cádizin putoamiseen sarjaporrasta alemmaksi Segunda División B:hen, vaikka joukkue protestoi laittomasta pelaajasta kotijoukkueen kokoonpanossa viitaten tällä Kikoon.


title: Kiko Femenía

text: Kauden 2008–2009 viimeisellä kierroksella hän pelasi toisen ottelunsa edustusjoukkueessa Salamancaa vastaan. Seuraavana kesänä hän solmi joukkueen kanssa ensimmäisen ammattilaissopimuksensa, joka oli pituudeltaan viisivuotinen. Seuraavalla kaudella 2009–2010 hän nousi nuoresta iästään huolimatta yhdeksi joukkueen avainpelaajista. Hän pelasi lopulta kauden aikana 35 ottelua, ja niissä kertyi peliaikaa yhteensä hieman alle 1000 minuuttia. Hércules nousi myös kauden päätteeksi Primera Divisióniin ensi kertaa 13 vuoteen.


title: Kiko Femenía

text: 28. elokuuta 2010 hän pelasi ensimmäisen ottelunsa Primera Divisiónissa Athletic Bilbaoa vastaan, kun hän tuli vaihdosta kentälle ottelun toisella puoliajalla. Hieman sisääntulonsa jälkeen hän sai paniikkikohtauksen heikosti omalta osalta alkaneen ottelun takia, josta hän kuitenkin myöhemmin toipui. Joukkue hävisi ottelun numeroin 0–1.


title: Kiko Femenía

text: 6. heinäkuuta 2011 Kiko siirtyi Barcelonan reservijoukkueeseen 2 miljoonan euron siirtokorvauksella, jonka päälle lisättiin vielä 1,5 miljoonan euron lisäkulut.


title: Kiko Femenía

text: 1. heinäkuusa 2017 Femenia teki 4-vuotisen sopimuksen Englannin Valioliigassa pelaavan Watford FC:n kanssa. Ensimmäisen ottelunsa uudessa joukkueessa hän pelasi 12.8. Liverpoolia vastaan.


title: Tomoe Abe

text: Tomoe Abe (; s. 13. elokuuta 1971) on japanilainen entinen yleisurheilija, joka kilpaili kestävyysjuoksussa. Hän voitti pronssia maratonilla vuoden 1993 MM-kisoissa ajallaan 2.31.01. Abe on pitänyt hallussaan naisten 100 kilometrin juoksun maailmanennätystä vuodesta 2000 alkaen.


title: Tomoe Abe

text: "Lähde: IAAF"


title: Esko Jokiniemi

text: Esko Juhani Jokiniemi (s. 26. maaliskuuta 1943 Liperi) on suomalainen poliitikko. Koulutukseltaan hän on agronomi. Hän työskenteli vuosina 1973–1996 Joensuun maatalouspiirissä sekä vuodesta 1997 Pohjois-Karjalan työvoima- ja elinkeinokeskuksen osastopäällikkönä. Jokiniemi toimi kansanedustajana kaksi vaalikautta vuosina 1987–1995. Hän edusti Pohjois-Karjalan vaalipiiriä ja kuului Keskustan eduskuntaryhmään. Hän on Liperin kunnanvaltuutettu, aikaisemmin hän toimi valtuuston puheenjohtajana 16 vuotta.


title: Kokoomus (täsmennyssivu)

text: Kokoomus tarkoittaa samaa kuin koalitio. Se on myös monen puolueen nimi tai nimen lyhennetty muoto:


title: Morena Baccarin

text: Morena Silva de Vaz Setta Baccarin (s. 2. kesäkuuta 1979 Rio de Janeiro) on brasilialais-yhdysvaltalainen näyttelijä. Hänet tunnetaan rooleistaan tieteissarjoissa "Firefly", "Tähtiportti" ja "V". Hän on näytellyt myös vuonna 2011 alkaneessa televisiosarjassa "Isänmaan puolesta" ja elokuvissa kuten "Spy – vakoojan asussa" ja "Deadpool".


title: Morena Baccarin

text: Vuodesta 2015 hän on esittänyt James Gordonin tyttöystävää, Leslie Thompkinsia, tv-sarjassa "Gotham". Hän on myös oikeassa elämässä Gordonia esittävän Benjamin McKenzien puoliso.


title: Tellervo Renko

text: Terttu Tellervo Renko (e. Nousiainen o.s. Ojantakanen, s. 15. joulukuuta 1942 Rantsila) on suomalainen opettaja ja poliitikko.


title: Tellervo Renko

text: Koulutukseltaan Renko on filosofian maisteri ja on työskennellyt muun muassa maantiedon ja biologian lehtorina, Oulun yliopiston opetusharjoittelun ohjaajana, Kouluhallituksen vs. ylitarkastajana, lukion rehtorina sekä opetusneuvoksena opetushallituksessa.


title: Tellervo Renko

text: Kunnallispolitiikassa Renko toimi Oulun kaupunginvaltuustossa vuosina 1981–1995 ja Oulun kaupunginhallitus 1981–1986. Renko toimi kansanedustajana ajalla 4. helmikuuta 1986 – 21. maaliskuuta 1991 noustuaan eduskuntaan Oulun läänin maaherraksi siirtyneen Ahti Pekkalan seuraajana ja 1. marraskuuta 1991 – 23. maaliskuuta 1995 niin ikään Oulun läänin maaherraksi siirtyneen Eino Siuruaisen seuraajana. Hän edusti Oulun läänin vaalipiiriä ja kuului Keskustan eduskuntaryhmään.


title: Tellervo Renko

text: Tellervo Rengon puoliso vuodesta 1987 on kasvatustieteiden tohtori Manu Renko.


title: Kari Myllyniemi (poliitikko)

text: Kari Kalervo Myllyniemi (s. 1. huhtikuuta 1942 Karijoki) on suomalainen poliitikko. Ammatiltaan hän on poliisi ja arvonimeltään poliisimestari. Myllyniemi toimi kansanedustajana kaksi vaalikautta vuosina 1995–2003. Hän edusti vuosina 1995–1999 Oulun läänin vaalipiiriä ja vuosina 1999–2003 Oulun vaalipiiriä ja kuului Keskustan eduskuntaryhmään.


title: FK Metalac Gornji Milanovac

text: FK Metalac Gornji Milanovac on serbialainen jalkapalloseura Gornji Milanovacista. Metalac perustettiin 12. kesäkuuta 1961. Metalac pelaa Serbian superliigassa, joka on Serbian jalkapallon korkein taso.


title: Kari Myllyniemi

text: Kari Myllyniemi voi tarkoittaa seuraavia:


title: Anguillan jalkapallomaajoukkue

text: Anguillan jalkapallomaajoukkue on jalkapallomaajoukkue, joka edustaa Yhdistyneeseen kuningaskuntaan kuuluvaa Karibialla sijaitsevaa Anguillaa kansainvälisissä jalkapallo-otteluissa. Anguilla on FIFAn sekä Pohjois- ja Väli-Amerikan sekä Karibian maanosaliiton CONCACAFin jäsen. Joukkue ei ole koskaan selviytynyt jalkapallon maailmanmestaruuskilpailuihin tai maanosansa mestaruusturnaukseen.


title: Anguillan jalkapallomaajoukkue

text: Useat joukkueen pelaajat ovat lontoolaisia alasarjojen puoliammattilais- tai amatööripelaajia.


title: Maapallon ihmeet ja salaisuudet

text: Maapallon ihmeet ja salaisuudet () on Valittujen Palojen kustantama tietokirjasarja.


title: Talonrakennus

text: Talonrakennus on rakennusalan toimintaa. Talonrakennusalalla rakennetaan uusia taloja sekä korjataan vanhoja asuntoja. Rakentamiseen osallistuu rakennusliikkeiden lisäksi insinööri- ja arkkitehtitoimistoja, jotka suunnittelevat talot. Rakennustoiminta koskee liike- ja kerrostalorakentamista sekä pientalorakentamista. Materiaalit toimittaa tavallisesti rakennusteollisuus. Rakennusalan ammattilaiset ovat rakennustyöläisiä.


title: Leea Hiltunen

text: Leea Lea Elisabeth Hiltunen (os. Siltala, s. 28. helmikuuta 1942 Kouvola) on suomalainen poliitikko. Koulutukseltaan hän on erikoissairaanhoitaja. Hiltunen toimi kansanedustajana kaksi vaalikautta vuosina 1991–1995 ja 1999–2003. Hän edusti vuosina 1991–1995 Turun läänin pohjoista vaalipiiriä ja vuosina 1999–2003 Satakunnan vaalipiiriä ja kuului Kristillisdemokraattiseen (30. toukokuuta 2001 asti Kristillisen liiton) eduskuntaryhmään.


title: Leea Hiltunen

text: Leea Hiltusen puoliso on erikoislääkäri Pertti Hiltunen. Heillä on kaksi poikaa.


title: Leea Hiltunen

text: Leea Hiltusen kaksoissisar on kansanedustaja, lehtori Leena Rauhala.


title: Jouko Tuovinen

text: Jouko Armas Antero Tuovinen (s. 29. joulukuuta 1941 Polvijärvi) on suomalainen kansanedustaja ja poliitikko. Hän asuu Liperissä. Tuovinen työskenteli vuosina 1962–1973 Valtionrautateiden palveluksessa Joensuussa ja toimi työläistarkastajana Pohjois-Karjalan työsuojelupiirissä vuodesta 1973. Kansanedustajana hän toimi kolme vaalikautta vuosina 1975–1987. Hän edusti Pohjois-Karjalan läänin vaalipiiriä ja kuului sosialidemokraattiseen eduskuntaryhmään.


title: Helge Talvitie

text: Helge Jorma Johannes Talvitie (s. 23. heinäkuuta 1941 Ylistaro) on suomalainen poliitikko. Talvitie toimi kansanedustajana vuosina 1975–1979. Hän edusti Hämeen läänin eteläistä vaalipiiriä ja kuului Suomen kansan demokraattisen liiton eduskuntaryhmään. Ammatiltaan hän oli ennen kansanedustajuuttaan levyseppä ja vuodesta 1975 Metallityöväen liiton toimitsija.


title: Seutu Majakka

text: Seutumajakka on Pohjanmaan Viitosmedia Oy:n kustantama ilmaisjakelulehti, jonka kotipaikkana on Oulainen. Lehti perustettiin vuonna 2010, PookiSanomien lopetettua toimintansa.


title: Seutu Majakka

text: Lehden omistavat paikalliset yrittäjät. Lehti ilmestyy keskiviikkoisin.


title: Seutu Majakka

text: Lehden perusjakelualue on Oulainen, Merijärvi ja Vihanti. Kerran kuukaudessa lehti jaetaan megajakeluna seuraaviin kuntiin; Oulainen, Vihanti, Merijärvi, Pyhäjoki, Haapavesi, Raahe ja Ylivieska. Lehden päätoimittajana toimii Jussi Eskola.


title: Helena Vartiainen

text: Helena Vartiainen (s. 2. kesäkuuta 1941 Kärsämäki) on suomalainen kansanedustaja ja poliitikko. Vartiainen toimi kansanedustajana ajalla 19. marraskuuta 1996 – 23. maaliskuuta 1999. Hän edusti Turun läänin eteläistä vaalipiiriä ja kuului sosialidemokraattiseen eduskuntaryhmään. Kansanedustajaksi hän tuli Euroopan parlamenttiin valitun Pertti Paasion seuraajana. Ennen kansanedustajuuttaan hän toimi Uudenkaupungin kaupungin palveluksessa perhepäivähoitajana ja lukusalivalvojana sekä Uudenkaupungin KTV:n pääluottamusmiehenä.


title: Henry B. Walthall

text: Henry B. Walthall (16. maaliskuuta 1878 Shelby City, Alabama – 17. kesäkuuta 1936 Los Angeles, Kalifornia) oli yhdysvaltalainen näyttelijä. Hän aloitti teatterissa ja siirtyi elokuviin vuonna 1909 D. W. Griffithin kutsumana. Walthallin Griffithille tekemiin elokuviin kuuluu muun muassa vuonna 1915 valmistunut "Kansakunnan synty". Samana vuonna Walthall lähti Griffithin palveluksesta. Walthallin myöhempiin elokuviin kuuluvat muun muassa "Siivet" (1927) ja "" (1933). Walthall kuoli vuonna 1936 Myrsky Karibian merellä -elokuvan kuvausten aikana. Walthall on saanut tähden Hollywood Walk of Famelle.


title: Margareta Pietikäinen

text: Margareta Pietikäinen (s. 28. elokuuta 1940 Helsinki) on suomalainen poliitikko. Koulutukseltaan hän on filosofian maisteri. Pietikäinen toimi kansanedustajana kolme vaalikautta vuosina 1991–2003. Hän edusti vuosina 1991–1999 Uudenmaan läänin vaalipiiriä ja vuosina 1999–2003 Uudenmaan vaalipiiriä ja kuului Ruotsalaiseen eduskuntaryhmään.


title: Don DeFore

text: Don DeFore (25. elokuuta 1917 Cedar Rapids, Iowa – 22. joulukuuta 1993 Los Angeles, Kalifornia) oli yhdysvaltalainen näyttelijä. Hän aloitti näyttelemisen elokuvissa 1937 ja vuotta myöhemmin teatterissa. Hänen elokuviinsa kuuluu muun muassa vuonna 1942 valmistunut "Sydämet harhateillä" ("The Male Animal"). Elokuvassa esittämänsä jalkapalloilijan roolin hän oli aikaisemmin näytellyt myös Broadwaylla. DeFore näytteli myös vuonna 1952 tehdyssä uudelleenfilmatisoinnissa "Revyytyttö koulunpenkillä", mutta tuolloin isommassa roolissa.


title: Don DeFore

text: Televisiossa hän näytteli 1952–1958 "Thorny" Thornberrya komediasarjassa "The Adventures of Ozzie and Harriet". Vuosina 1961–1965 hänellä oli rooli George Baxterina televisiosarjassa "Hazel". DeFore on saanut tähden Hollywood Walk of Famelle.


title: Mjasištšev M-18

text: Mjasištšev M-18 on neuvostoliittolainen yliääninopeudelle lentävän pommikoneen suunnitteleluprojekti. Hanke keskeytettiin 1960-luvun lopussa ilman prototyypin rakentamista, koska hanke hävisi kilpailun Tupolev Tu-160 −projektia vastaan.


title: Mies rakasti vaimoaan

text: Mies rakasti vaimoaan – huomattavan vakava komedia, on Mika Waltarin kirjoittama näytelmä vuodelta 1937. Sen päähenkilö on kirjailija ja naissankari Pee-Pee, joka puhuu vapaan avioliiton puolesta, mutta paljastuu lopussa lähinnä säälittäväksi. Näytelmä ivaa kirjallista maailmaa ja kriitikoita, ja siinä on nähty viittauksia myös Waltarin omaan avioliittoon. Näytelmää ei ole juuri esitetty myöhemmin, ja se on julkaistukin vain Näytelmäkirjailijaliiton monisteena.


title: Mies rakasti vaimoaan

text: Näytelmän kerrotaan saaneen alkunsa toukokuussa 1937, kun Helsingin Kansanteatterin johtaja Eino Salmelainen kaipasi teatteriinsa uutta komediaa. Waltarin edellinen näytelmä "Kuriton sukupolvi" oli ollut menestys, ja sitä esitettiin yhä. Salmelainen tapasi sattumalta Mika Waltarin vaimon Marjatta Waltarin ja kysyi, voisikohan Mika kirjoittaa Kansanteatterille komedian. ”Kyllä hän kirjoittaa”, rouva Waltari vastasi. Waltari kirjoittikin näytelmän "Mies rakasti vaimoaan" kesällä 1937, jolloin hän kirjoitti lisäksi romaanin "Vieras mies tuli taloon" ja pienoisromaanin "Ei koskaan huomispäivää".


title: Mies rakasti vaimoaan

text: Salmelainen piti näytelmää muuten esityskelpoisena, mutta siinä oli seitsemän eri lavastusta. Waltari kirjoitti koko näytelmän vielä uudestaan niin, että lavastuksia oli enää kaksi, olohuone ja maisteri Juuren työhuone. Tämä näkyy näytelmässä niin, että välillä siinä vain kerrotaan, mitä muualla on tapahtunut tai tapahtuu.


title: Mies rakasti vaimoaan

text: Näytelmä alkaa radiohaastattelulla, kun näyttelijätär Kulomaa haastattelee kustannustoimittajaa, maisteri Juurta ja suosittua kirjailijaa ja naissankaria Pee-Peetä. Pee-Pee puhuu vapaan avioliiton puolesta ja väittää, että kun rakkaus loppuu, avioliitto tulee onnettomaksi ja ihminen alkaa kaivata vaihtelua. Maisteri Juuri vastustaa Pee-Peen näkemyksiä moraalin ja yhteiskunnallisen vastuun nimissä.


title: Mies rakasti vaimoaan

text: Pee-Pee toteuttaa ajatuksiaan myös käytännössä, kun hän viettelee Juuren vaimon, joka on kyllästynyt ja kaipaa vaihtelua. Pee-Pee halveksii rouva Juurta, mutta nauttii silti tämän tarjoamasta ihailusta ja elintasosta. Maisteri Juuri saa heidän suhteensa selville ja lavastaa itse romanssin näyttelijätär Kulomaan kanssa saadakseen vaimonsa mustasukkaiseksi. Parit osuvat sattumalta yhteen yöllä Juurten asunnossa. Paikalle tulee Pee-Peen vaimo, joka rakastaa miestään tämän syrjähypyistä huolimatta. Pee-Peen aluksi värikäs ja boheemi hahmo näyttäytyy vaimon kuvaamana lähinnä säälittävänä, ja Pee-Pee osoittautuu juopoksi pelkuriksi, jota vain vaimon ymmärtävä rakkaus pitää pinnalla. Juuren ja Pee-Peen avioliitot ovat kuitenkin syrjähyppyä kestävämpiä. Nuorempi sukupolvi, Juurten poika ja hänen tyttöystävänsä Mirja, edustavat moraalisempaa ja ehdottomampaa ajattelua kuin lepsut vanhempansa.


title: Mies rakasti vaimoaan

text: Näytelmän lopussa paljastuu, että Juuri on kirjoittanut salanimellä A. A. Uusimaa menestysromaanin, joten hän saa kirjailijanakin voiton Pee-Peestä, jonka uusin näytelmä on saanut murskaavan vastaanoton.


title: Mies rakasti vaimoaan

text: Näytelmä sai kantaesityksensä Helsingin Kansanteatterissa 18. marraskuuta 1937. Sen ohjasi Eino Salmelainen, ja pääosia näyttelivät Leo Lähteenmäki (Pee-Pee), Kalle Rouni (maisteri Juuri) ja Eine Laine (rouva Juuri). Näytelmää esitettiin kymmenessä teatterissa vuoden 1939 alkuun mennessä, mutta sen jälkeen sitä ei ole juuri esitetty ainakaan ammattiteattereissa. Aviollinen uskottomuus, moraalittomuus ja kevytmielisyys olivat 1930-luvulla teatterissa kuohuttavia asioita. Näytelmän vakavia puolia ei kuitenkaan haluttu nähdä, vaan se esitettiin mieluummin hauskana ja kevyenä pilana.


title: Mies rakasti vaimoaan

text: Panu Rajalan mukaan "Mies rakasti vaimoaan" ei itse asiassa ole huvinäytelmä, vaan vakava moraliteetti, ja hän vertaa sitä Waltarin näytelmään "Jättiläiset ovat kuolleet". Toisaalta "Kurittomaan sukupolveen" sen yhdistää uskottomuuden ja aviorikoksen teema. Maaria Koskiluoma on myös todennut, että "Mies rakastaa vaimoaan" -näytelmä ja "Kuriton sukupolvi" ovat samantapaisia: kummassakin mies tekee liikaa työtä ja etääntyy perheestään, jolloin vaimo turhautuu ja ihastuu toiseen mieheen. Koskiluoma pitää näytelmän keskeisiä mieskuvia, maisteri Juurta ja Pee-Peetä, uskottavina, ja heissä on jonkin verran Waltaria itseään. Naiset sen sijaan on kuvattu kliseisesti: rouva Juuri on pinnallinen typerys ja Pee-Peen vaimo madonnamainen marttyyri. Juuren poika ja hänen tyttöystävänsä Mirja ovat onnistuneita henkilöhahmoja, ja pojassa on nähtävillä naisten ohjailema miestyyppi, josta tuli Waltarin komedioissa tyypillinen.


title: Mies rakasti vaimoaan

text: Rajala nimittää näytelmää ”katkeraksi ja väkinäisesti huvittelevaksi”, ja hänen mielestään siinä on koston makua. Waltari esimerkiksi kuvaa Pee-Peen näytelmän vastaanottoa ja teatteriarvostelijoita myrkyllisesti, minkä voi käsittää vastauksena hänen itse saamaansa kritiikkiin. Rajala viittaa myös Waltareiden avioliittoon, jossa ihastumisia oli molemmin puolin. Mika Waltari oli ihastunut näyttelijä Rauni Luomaan ja myös Marjatta Waltarilla oli omat seikkailunsa. Juri Nummelin kiinnittää huomiota myös siihen, miten Waltari kommentoi aikansa kirjallisuuskeskusteluja ja oman Tulenkantajien sukupolvensa asemaa. Juuren poika ihailee A. A. Uusimaan teosta, koska se tuntuu hänestä raikkaalta kaiken ”erittelyn ja psykologian” jälkeen.


title: Mies rakasti vaimoaan

text: Rajala arvelee, että näytelmä käsitteli liikaa kustannus- ja teatterimaailmojen sisäpiirejä, eikä sen kyyninen asenne siksi ollut yleisön mieleen. Koskiluoman mielestä "Mies rakasti vaimoaan" on kuitenkin kestänyt ajan kulumisen paremmin kuin "Kuriton sukupolvi".


title: Diana Lynn

text: Diana Lynn (oik. Dolores Loehr, 7. lokakuuta 1926 Los Angeles, Kalifornia – 18. joulukuuta 1971 Los Angeles) oli yhdysvaltalainen näyttelijä. Hän oli musikaalinen lahjakkuus ja soitti pianoa ammattimaisesti jo kymmenvuotiaana. Lynnin ensiesiintymisen valkokankaalla oli soittajana 12-vuotiaana elokuvassa "Me soittoniekat" vuonna 1939. Seuraavan elokuvansa jälkeen hän solmi pitkäaikaisen sopimuksen Paramount Picturesin kanssa. Lynn näytteli muun muassa elokuvassa "Kadettiheila" vuonna 1942. 1950-luvun puolessavälissä Lynn siirtyi näyttelemään teatteriin ja televisioon. Teatterissa hän näytteli muun muassa naispääosassa näytelmässä "The Moon Is Blue", jota esitettiin Los Angelesissa ja Lontoossa. Broadwayllä hän näytteli vuonna 1963 näytelmässä "Mary, Mary". Lynn on saanut kaksi tähteä Hollywood Walk of Famelle.


title: Onan kieli

text: Onan eli selknamin kieli oli onien puhuma kieli, jota puhuttiin Argentiinan Tulimaassa. Vuonna 1991 kielellä oli vielä jäljellä kaksi sitä äidinkielenään puhuva, mutta se on myöhempien arvioiden mukaan luultavasti jo hävinnyt, vaikka varmuutta asiasta ei ole. Kielen on korvannut käytöstä espanjan kieli. Kieli on luokiteltu yhdessä sille läheistä sukua olevan haushin kanssa chonkieliin, mutta jotkut kielentutkijat pitävät sitä isolaattikielenä.


title: Päämäärien valtakunta

text: Päämäärien valtakunta on Immanuel Kantin luoma moraalifilosofinen ajatuskoe. Sillä tarkoitetaan kaikkien eettisten subjektien muodostamaa ideaaliyhteisöä, jossa jokainen jäsen olisi saavuttanut tahdon autonomian. Tällaisessa valtakunnassa jokainen olisi yhtä aikaa sekä hallitsija (lakiasäätävä elin) että alamainen (lakia noudattava jäsen).


title: Päämäärien valtakunta

text: Kant esitteli termin teoksessaan "Moraalin metafysiikan perustus" (1785).


title: Martín Lasarte

text: Martín Bernardo Lasarte Arróspide (s. 20. maaliskuuta 1961 Montevideo, Uruguay) on uruguaylainen jalkapallovalmentaja ja entinen puolustaja.


title: Martín Lasarte

text: Pelaajauransa jälkeen Lasarte siirtyi valmentajaksi. Hänen ensimmäinen seurana päävalmentajana oli Rampla Juniors, jonne hän meni vuonna 1996. Vuonna 2002 hän lähti ensimmäistä kertaa valmentamaan Etelä-Amerikan ulkopuolelle, siirryttyään arabiemiraattiseura Al Wasl Club Dubain päävalmentajaksi. Kohtalaisesti sujuneen kauden jälkeen hän palasi kotimaahansa Uruguayihin ja valmensi maan seuroja seuraavat kuusi vuotta (River Plate, Nacional, Millonarios ja Danubio).


title: Martín Lasarte

text: Vuonna 2009 Lasarte sai ensimmäistä kertaa valmentajaurallaan mahdollisuuden valmentaa Euroopassa, kun hänelle tarjottiin päävalmentajan paikkaa espanjalaisseura Real Sociedadissa. Hän otti työn vastaan ja nosti joukkueen jo ensimmäisellä kaudellaan Espanjan pääsarjaan Primera Divisióniin. Elokuussa 2010 hän allekirjoitti seuran kanssa kaksivuotisen jatkosopimuksen. Lasarten valmennusuran debyyttikausi Primera Divisiónissa alkoi hyvin ja Sociedad oli syyskauden jälkeen tukevasti liigan keskikastissa. Keväällä vauhti kuitenkin hyytyi ja seura sijoittui lopulta sijalle 15, vain kahden pisteen päähän putoamisviivasta. Tulos ei tyydyttänyt seurajohtoa ja Lasarte sai kauden päätteeksi potkut.


title: Martín Lasarte

text: Kesäkuussa 2012 Lasarte palasi valmentamaan Etelä-Amerikkaan, kun hänestä tuli chileläisen Universidad Católican päävalmentaja. Lasarten johdolla Universidad Católica eteni loppuotteluun Chilen cupissa 2012 ja Torneo Transicionissa 2013 sekä jäi toiseksi Chilen liigassa kaudella 2013. Mestaruuksitta jäänyt Lasarte jätti seuran joulukuussa 2013.


title: Martín Lasarte

text: Toukokuussa 2014 Lasartesta tuli CF Universidad de Chilen päävalmentaja. Universidadissa Lasarte onnistui voittamaan Chilen Apertura-mestaruuden 2014 sekä Católicassa häviämänsä Chilen cupin mestaruuden 2015. Hän jätti seuran menestyskauden jälkeen joulukuussa 2015.


title: Mustapha Dahleb

text: Mustapha Dahleb (, s. 8. helmikuuta 1952 Bejaïa, Algeria) on algerialainen entinen jalkapalloilija. Keskikentällä pelannut Dahleb vietti lähes koko ammattilaisuransa Ranskassa. Hän on kautta aikain Paris Saint-Germainin kolmanneksi paras maalintekijä 98 maalilla, joista 85 syntyi Ranskan pääsarjassa.


title: Mustapha Dahleb

text: Dahleb aloitti jalkapalloilun Rankassa 9-vuotiaana, jonne hän muutti perheensä mukana Algeriasta. Dahleb vietti koko juniorivuotensa Sedanissa, josta hänet myöhemmin nostettiin edustukseen 17-vuotiaana. Dahleb sai niukasti peliaikaa Sedanin edustuksessa ja hän siirtyi kotimaahansa Algeriaan Belouizdadiin vuonna 1971. Hän pelasi joukkueessa yhteensä kaksi ja puoli kautta, jonka aikana Dahleb saavutti Maghreb mestarien cupin voiton.


title: Mustapha Dahleb

text: Dahleb palasi alkukaudella takaisin Ranskaan ja Sedanin riveihin, jossa hän sai huomattavasti enemmän peliaikaa. Kauden päätyttyä Dahleb oli tehnyt 17 maalia 27 pelaamassaan ottelussa, joka on keskikenttäpelaajalla tavallista suurempi määrä tehtyjä maaleja. Tämä herätti kiinnostusta Ranskan suurseuroihin lukeutuneen Paris Saint-Germainin johdossa ja Dahleb siirtyi kauden jälkeen vuonna 1974 Pariisiin.


title: Mustapha Dahleb

text: Uudessa seurassa Dahleb nousi joukkueensa tärkeimpiin pelaajiin ja jäi samalla joukkueen historiaan. Hän pelasi joukkueessa yhteensä kymmenen kautta, jonka aikana joukkue saavutti kaksi Ranskan cupin voittoa vuosina 1982 ja 1983. Dahleb pelasi joukkueessa yhteensä 306 ottelua ja teki niissä 98 maalia. Hän oli useita vuosia PSG:n kautta-aikain paras maalintekijä, kunnes 1980-luvun alussa joukkueeseen siirtynyt Dominique Rocheteau ohitti Dahlebin maali määrän tekemällä kaksi maalia enemmän. Dahleb on tehnyt kuitenkin Ranskan pääsarjassa kaksi maalia enemmän kuin Rocheteau. Sittemmin Dahleb on ollut PSG:n kaikkien aikojen kolmanneksi paras maalintekijä, kun 2000-luvun alussa portugalilainen Pauleta ohitti kaksikon maali määrän tekemällä 110 maalia.


title: Mustapha Dahleb

text: Dahleb siirtyi kymmenennen kauden jälkeen kaudeksi 1984–1985 Niceen, jossa hän myös päätti uransa.


title: Mustapha Dahleb

text: Dahleb kuului Algerian maajoukkueeseen vuoden 1982 MM-kisoissa, jossa heidän joukkueensa oli vähällä päästä lohkovaiheesta jatkoon.


title: Euandros

text: Euandros () oli kreikkalaisessa mytologiassa Hermeen ja arkadialaisen nymfin Themiksen poika. Hänen on mainittu olleen myös Ekhemoksen ja Timandran poika. Euandroksen kerrottiin saapuneen nykyisen Rooman alueelle jo 60 vuotta ennen Troijan sotaa ja perustaneen paikalle Pallanteumin kaupungin.


title: Euandros

text: Euandros toi mukanaan Italiaan ja opetti naapureilleen kirjoitustaidon ja musiikin. Roomalaisessa mytologiassa erityisesti Fabius Pictor korosti hänen avullaan Roomalla olleen jo vanhastaan yhteys kreikkalaiseen kulttuuriin. Hän perusti myös Pan-kultin ja aloitti Lupercalian viettämisen. Hän myös auttoi Aeneasta, jonka isän Ankhiseen hän tunsi jo ajalta ennen Troijan sotaa, taisteluissa rutuleita vastaan.


title: Euandros

text: Vanhimpien traditioiden mukaan Euandros oli myös Ara maxima Herculiseen - Herkuleen suuren alttarin - pystyttäjä. Tämä tapahtui Herakleen kunniaksi sen jälkeen kun tämä oli surmannut Cacus-jättiläisen.


title: Kyssäkurjet

text: Kyssäkurjet, aikaisemmalta nimeltään trumpettilinnut (Psophiidae) on kurkilintuihin kuuluva lintuheimo, johon kuuluu yksi suku ja kolme lajia. Kyssäkurkien sukuun kuuluvia lajeja ovat kyssäkurki ("Psophia crepitans"), perunkyssäkurki ("Psophia leucoptera") ja brasiliankyssäkurki ("Psophia viridis"). Kyssäkurjet elävät Etelä-Amerikan sademetsissä. Ne liikkuvat parvina ja etsivät metsänpohjalta ravinnokseen hedelmiä, marjoja ja selkärangattomia. Pelästytettynä ne päästävät kovan varoitushuudon, josta tulee niiden englanninkielinen nimi "trumpeter". Suomenkielinen termi trumpettikurki viittaa kuitenkin lajiin "Grus americana".


title: Kyssäkurjet

text: Kyssäkurkien ruumiinpituus on 45–52 ja paino 1–1,5 kiloa. Ne ovat ison kanan kokoisia ja muistuttavat kyttyräselkäistä kurkea. Kaula ja jalat ovat melko pitkät. Pää on pieni ja pyöreä, nokka tukeva, lyhyt ja hieman käyrä. Silmät ovat suuret ja tummat. Höyhenys on pehmeä. Siivet ovat pyöreähköt, eivätkä sovellu kovin hyvin lentämiseen. Kyssäkurjet pitävät yleensä siipiään hieman koholla vartalon pinnasta, mikä tekee linnusta yhdessä sen pöyheän höyhenyksen kanssa todellista suuremman näköisen. Kaulan höyhenys on kuitenkin tiivis ja samettinen, mikä saa kaulan vastaavasti näyttämään tavallista ohuemmalta. Lyhyt pyrstö on lähes kokonaan siipisulkien peitossa. Höyhenpeite on pääosin musta, mutta kaulassa purppuranvärinen vivahdus. Lajit erottaa toisistaan siipisulkien, etenkin sisempien kyynärsulkien sekä selän värin perusteella. Kyssäkurki on muutoin musta, mutta selässä on harmaata. Perunkyssäkurjen selkäpuolen takaosa on valkoinen. Brasiliankyssäkurjen erottaa taas vihertävistä siivistä. Saman lajin naaraat ja koiraat ovat samankokoiset ja -väriset.


title: Kyssäkurjet

text: Kyssäkurkien levinneisyys rajoittuu Etelä-Amerikan pohjoisosiin. Niitä elää pääasiassa Amazonin ja Orinocon valuma-alueelle. Heimon elinympäristöä ovat trooppiset sademetsät. Jokainen laji elää omalla alueellaan, koska suuret joet erottavat niiden elinpaikat toisistaan. Kyssäkurki elää Amazonjoen pohjoispuolella, jossa se elää Venezuelasta ja Guayanasta Ecuadorin itäosiin ja Koillis-Brasiliaan ulottuvalla alueella. Perunkyssäkurki elää Amazonin lounaispuolella Perussa ja Brasilian luoteisosissa. Brasiankyssäkurki elää joen kaakkoispuolella Pohjois-Brasiliassa.


title: Kyssäkurjet

text: Kyssäkurjet karttavat maatalousalueita. Heimon lajit eivät ole uhanalaisia, eikä niiden olemassaolo ole toistaiseksi uhattuna. Alueen metsien jatkuva hävitys voi kuitenkin tehdä kyssäkurjet pitkällä tähtäimellä riippuvaisiksi suojelualueista.


title: Kyssäkurjet

text: Kyssäkurjet ovat parvissa liikkuvia paikkalintuja. Ne voivat kerääntyä jopa 200 yksilön parviin. Kyssäkurjet liikkuvat maanpinnalla ja pystyvät huonoina lentäjinä lentämään enintään muutamia satoja metrejä. Ne ovat kuitenkin nopeita juoksijoita. Vaaran uhatessa kyssäkurjet mieluummin juoksevat kuin lentävät. Joetkin ne ylittävät mieluummin uimalla kuin lentämällä.


title: Kyssäkurjet

text: Parvi suojautuu liikkumalla tiettyjä reittejä pitkin, joita johtaa yksi erityisen tarkkaavainen lintu. Välittömän vaaran uhatessa ne voivat paeta ylös puihin. Puut toimivat myös yöpymispaikkoina. Iltahärässä ne lepattelevat melko vaivalloisesti puihin noin 6–9 metrin korkeuteen. Parven jäsenet yöpyvät yhdessä, ja pitävät yhteytä toisiinsa äänekkäällä huudolla, joka alkaa lyhyillä ääntelyillä ja päättyy pitkään kirruntaan. Tätä ääntä matkimalla niitä voi helposti houkutella luokseen. Trumpettikurki-nimityksen ne ovat saaneet syvältä tulevasta matalasta uhkailuhuudostaan. Huuto kuitenkin muistuttaa enemmän kumeaa rummutusta kuin torven törähdystä. Varoitushuudon päästäessään lintu pitää nokkansa kiinni. Ääni aiheutuu hyvin pitkästä urkupillin tavoin äänenvahvistimena toimivasta henkitorvesta, joka on kiertyneenä rintalastan sisällä. Tämä ääntely voi kestää lähes minuutin, jonka jälkeen seuraa useiden minuuttien tauko, kunnes lintu voi jälleen päästää kumeaa ääntä. Äänen kesto määräytyy suurissa ilmapusseissa olevan ison ilmavaraston täyttymisen mukaan.


title: Kyssäkurjet

text: Kyssäkurjet eivät ole puolustuskyvyttömiä, vaan pystyvät tekemään vastustajaansa iskuja kynsillään ja nokallaan. Ne välttävät vihollisen puraisut hypähtämällä ilmaan. Kyssäkurkien tiedetään pystyvän karkottamaan jopa keskikokoisen koiran.


title: Kyssäkurjet

text: Kyssäkurjet ovat kaikkiruokaisia. Niiden ravintoa ovat pudonneet hedelmät, marjat, hyönteiset ja muut selkärangattomat, kuten muurahaiset, kärpäset, hämähäkit, heinäsirkat ja juoksujalkaiset. Ne pitävät erityisesti termiiteistä. Kyssäkurjilla on myös tapana seurailla tukaaneja, mölyapinoita sekä koateja ja syödä niiden puista pudottamia hedelmiä.


title: Kyssäkurjet

text: Soidinaikana kyssäkurjet kerääntyvät avoimille paikoille, joilla ne esittävät samantapaisen soidintanssin kuin kurjet. Niiden soidinesitykseen kuuluu hypähtelyä, höyhenten levitystä, huutelua ja jopa kuperkeikkoja. Parittelun jälkeen pari rakentaa yhdessä pesän, joka sijaitsee sijaitsee puunkolossa, palmunlatvassa, oksanhaarassa tai maassa lähellä puunjuurta. Naaras munii sinne 2–5 tai joskus jopa kymmenen karheapintaista munaa, joiden väri vaihtelee valkoisesta vihreään. Haudonta-ajan kestoa ei tiedetä. Ainakin perunkyssäkurjilla molemmat sukupuolet hautovat, mutta vankeudessa vain naaraiden on havaittu hautovan. Maassa pesivien lintujen poikaset lähtevät seuraamaan emoaan pian kuoriutumisen jälkeen, ja luultavasti myös puissa kuoriutuneet tekevät näin.


title: Kyssäkurjet

text: Kyssäkurjet kesyyntyvät helposti. Ne tunnistavat eri ihmiset ja isäntänsä, ja tervehtivät tämän nähdessään kovalla kaakatuksella. Niiden kerrotaan myös seuraavan isäntäänsä. Paikalliset käyttävät niitä siipikarjan suojana. Tällöin kyssäkurki liikkuu kanaparven mukana ja johtaa sitä. Varoitushuutonsa ansiosta niitä käytetään myös vahtilintuina. Toisaalta näitä melko pelottomia lintuja myös metsästetään paljon niiden maukkaan lihan vuoksi.


title: Lucena CF

text: Lucena Club de Fútbol, S.A.D. on jalkapalloseura, joka tulee Lucenan kaupungista Espanjasta. Joukkue on perustettu vuonna 1968 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 6 000-paikkainen Estadio Municipal de Lucena.


title: Lucena CF

text: Seura perustettiin nimellä "Atlético Lucentino Industrial" vuonna 1968, jolla se kulki aina vuoteen 2006 asti. Tästä lähtien seuran nimeksi vaihdettiin "Lucena Club de Fútbol". Edustusjoukkue on pelannut suurimman osan seurahistoriastaan maan alimmalla kansallisella sarjatasolla Tercera Divisiónissa.


title: CD Alcalá

text: Club Deportivo Alcalá on jalkapalloseura, joka tulee Alcalá de Guadaíran kaupungista Espanjasta. Joukkue on perustettu vuonna 1944 ja se pelaa tällä hetkellä maan neljänneksi korkeimmalla sarjatasolla Tercera Divisiónissa. Sen kotistadionina toimii 3 500-paikkainen Estadio Francisco Bono.


title: CD Alcalá

text: Seuran edustusjoukkue on pelannut suurimman osan historiastaan alueellissa sarjoissa, ja ensi kertaa se nousi alimmalle kansalliselle sarjatasolle Tercera Divisióniin kaudeksi 1965–1966. 2000-luvulla joukkue pelasi viisi kautta Segunda División B:ssä.